NAJBOLjI REZULTATI U OBLASTI DOBROVOLjNOG DAVALAŠTVA - Glas Podrinja\nPROŠLA GODINA NAJUSPEŠNIJA U RADU\nCRVENOG KRSTA KOCELjEVA\nPrvi put pred članovima Opštinskog veća našao se izveštaj o radu organizacije Crvenog krsta Koceljeva. Kako je istaknuto na prošlonedeljnoj zajedničkoj sednici veća i Upravnog odbora ove humanitarne organizacije razmatranje funkcionisanja i planskih dokumenata će postati praksa jer na to obavezuju odredbe Zakona, s obzirom da lokalna samouprava delimično finansira aktivnosti Crvenog krsta.\nDo sada je ova organizacija dokument o svom radu dostavljala resornom Odeljenju u opštinskoj upravi, a ubuduće će uvid u njega imati i odbornici lokalnog parlamenta. Sudeći po postignutim rezultatima 2017. godina bila je najuspešnija za koceljevački Crveni krst. Najviše je urađeno na promociji i omasovljenju u oblasti davalaštva krvi. Prvenstveno je unapređen nivo i povećan broj akcija davanja krvi, sa 6-8 koliko ih je bilo na čak 13 realizovanih u prethodnoj godini. Samim tim povećan je i broj davalaca kojih je do 2016. bilo od 300-320, dok ih je u izveštajnom periodu 580 registrovanih. To se odrazilo i na značajno povećanje broja jedinica prikupljene krvi. Poređenja radi, pre 18 godina ova organizacija je uspevala da prikupi 258 jedinica, a samo u prošloj taj broj je bio 640. Prema broju stanovnika to je 4,8 odsto što je bilo dovoljno da Koceljeva zauzme deseto mesto u Srbiji, a prvo na području Mačvanskog i Kolubarskog okruga. Ovoj lokalnoj samoupravi je u letnjoj kampanji pre dve godine pripalo drugo mesto u Srbiji, a isti plasman zabeležen je i prošle u zimskoj.\n–Moram da kažem sa pozicije sa koje pratim rad ove organizacije da je prošla godina bila godina u kojoj su postignuti najbolji rezultati po svim oblastima u funkcionisanju Crvenog krsta Koceljeva u čijem radu sam prisutan više od dve decenije. Najbolji rezultati su postignuti u promociji i omasovljenju davalaštva krvi. Značajni su rezultati i u oblasti zdravstvene delatnosti, prve pomoći, socijalne delatnosti, u radu sa podmlatkom, na polju informisanja. Crveni krst je od prošle godine Prvi put počeo da radi obuku za vozače iz prve pomoći. Izveo je 22 obuke, obučio preko 220-230 kandidata i u finansijskom izveštaju stoji da je prihod po ovom osnovu 1,3 miliona dinara - izjavio je Radovan Ranisavljević, načelnik Odeljenja za opštu upravu i javne službe i nekadašnji predsednik ove humanitarne organizacije i ocenio da je finansijsko poslovanje koceljevačkog Crvenog krsta krajnje racionalno i ekonomično. Smatra da su za ovakve rezultate najzaslužniji prvenstveno volonteri, dobrovoljni davaoci krvi i na kraju sekretar organizacije Milan Glumac čiji je rad, kako je rekao, za svaku pohvalu.\nGovoreći o problemima Ranisavljević je istakao da je urgentno renoviranje prostorija u koje je smešten Crveni krst kao i da je neophodna nabavka novog vozila jer je sadašnji automobil dotrajao, te su troškovi održavanja i popravke premašili njegovu vrednost. O radu ove organizacije na zajedničkoj sednici govorio je i član UO Stanko Petrović koji je ocenio da sem na davalaštvo krvi akcenat treba staviti i na socijalna davanja, na pomoć deci, bolesnim i starim ljudima. On se složio da je neophodno renoviranje prostorija kao i nabavka automobila, te da je važno pratiti svaki dinar jer se planirana sredstva ne smeju prekoračiti. Crveni krst Koceljeva će ove godine biti domaćin pokazne vežbe za delovanje ove organizacije u vanrednim situacijama, a planirano je i opremanje terenske jedinice za delovanje u nesrećama sa materijalno-tehničkim sredstvima i ljudstvom.\nČuvari na granici dva grada\nPojačana aktivnost inspekcija\nEpidemija i dalje diktira uslove\nCeo zdravstveni sistem uključen u vakcinaciju


Zasađena nova stabla u alejama Banjaluke (Foto)\nJesenja sadnja drveća u drvoredima i blokovskom zelenilu počela je danas, u Ulici Kralja Petra II u naselju Rosulje.\nKako su rekli u nadležnom Odjeljenju za komunalne i stambene poslove i poslove saobraćaja – počela je popuna drvoreda, odnosno zamjena suvih, polomljenih ili na drugi način uništenih sadnica i stabala. Precizirali su da će u ovom naselju biti zasađeno deset sadnica lipe.\nJesenja sadnja biće nastavljena i u drugim naseljima, a u skladu sa Programom i trajaće do kraja godine u zavisnosti od vremenskih uslova.\n“Planirano je da se zasadi još 50 sadnica”, rekli su u Odjeljenju i istakli da je planirana i sadnja stabala u cilju smanjenja aerozagađenja i buke.\n“Ovaj plan je dijelom realizovan na parkingu kod Zavoda „Dr Miroslav Zotović“, gdje su zasađena 62 listopadna i 13 crnogoričnih stabala. Do kraja godine planirano je da se zasadi još 30 stabla na nekoliko lokacija u gradu, a u skladu sa lokalnim planom zaštite vazduha”, zaključili su u nadležnom Odjeljenju.


Najvrjednija globalna kompanija otkazuje izlazak na berzu? – Bankar.me\nAugust 24, 2018 AZIJA, BERZA, SVE VIJESTI, SVIJET Leave a comment\n“Vlada ostaje posvećena IPO-u Saudi Aramca i to u vremenu koje sami odaberemo, odnosno kada uslovi budu optimalni”, rekao je Khalid al Falih, koji je i član Uprave Saudi Aramca. Dodao je i da vrijeme inicijalne prodaje dionica kompanije zavisi od velikog broja faktora poput tržišnih uslova i ranije spomenute akvizicije kojom će se kompanija baviti sljedećih nekoliko mjeseci.\nS druge strane, Reutersov izvor koji je upoznat s planovima o javnoj prodaji dionica naftnog giganta, rekao je da će IPO stvarno biti otkazan. Tačnije, objasnio je da je sama odluka o otkazivanju IPO-a već ranije donesena, a da će se Vladine izjave postupno kretati u tom smjeru – prvo će odgađati, a konačno će je i otkazati.\nOvo nije prvi put da se IPO kompanije odlaže. Naime, u oktobru prošle godine iz Aramca su najavili prodaju za 2018., a već nekoliko mjeseci kasnije taj su datum pomaknuli za sljedeću godinu. Dodatno, samo pomicanje fokusa na akviziciju SABIC-a u sljedećih nekoliko mjeseci dovodi do zaključka da se prodaja udjela kompanije neće dogoditi tako skoro. Ipak, javna prodaja dionica Saudi Aramca smatra se ključnim djelom ekonomskog plana transformacije kraljevine “Vision 2030” čiji je cilj smanjenje ovisnosti Saudijske Arabije o nafti.\nPOJMOVIAramco IPO saudi aramco saudi aramco\nPrevious Glavni grad prodaje plac u Dajbabama, cijena 113 eura po kvadratu\nSljedeći Pismo o namjerama za Institut “Dr Simo Milošević” dostavila tri investitora


Većina zemalja u SB UN za nezavisnost - Rusija i Kina protiv | Politika | DW | 19.02.2008\nAmbasadori SAD, Velike Britanije i Francuske u UN izjavili su na sinoćnoj sednici Saveta bezbednosti o Kosovu da njihove zemlje priznaju nezavisnost Kosova i ukazali da je to u skladu sa Rezolucijom 1244.\nAmbasador SAD Zalmaj Halilzad čestitao je Kosovu nezavisnost i poželeo mu dobrodošlicu u porodicu naroda, podsetivši da su SAD već priznale suvereno i nezavisno Kosovo.\nOn je rekao da je Kosovo "na zreo i nenasilan i odgovoran način" proglasilo nezavisnost što je, kako je ukazao, "logična, legitimna i pravna reakcija na dogadjaje".\nProglašenje u skladu sa Rezolucijom 1244\nProglašenje nezavisnosti je, istakao je Halilzad, u "punoj saglasnosti sa Rezolucijom 1244 i ona ostaje na snazi". "Priznanje suvereniteta Kosova od strane SAD i drugih od prvog dana od proglašenja nezavisnosti pokazuje da je to sada proces koji se ne može vratiti unazad", rekao je Halilzad u Savetu bezbednosti što je potom ponovio i u obraćanju novinarima u Njujorku.\nRezolucija 1244, prema Halilzadovim rečima, čini Kosovo jedinstvenim slučajem. "Neki smatraju nezavisnost presedanom. Potpuno je jasno da je to poseban slučaj i da se tako i tretira u UN od 1999... Priznanje nezavisnosti od strane moje zemlje jeste priznavanje okolnosti u kojima se Kosovo nalazi. Nećemo prihvatiti primer Kosova kao presedan za neki drugi konflikt", ukazao je Halilzad.\nSAD žele "da daje dobre odnose"\nHalilzad je takodje ocenio da UN treba da "dobrodošlicom dočekaju ponudu EU (o slanju misije) jer se time čuva nasledje UN" Halilzad je rekao predsedniku Srbije Borisu Tadiću da SAD "potvrdjuju da žele da sa istorijskim prijateljom i saveznikom u dva svetska rata gaje dobre odnose". "Uveravamo vas da želimo da radimo zajedno sa vama i da ćemo vam pružati snažnu podršku na putu ka Evropi", dodao je on.\nAmerički ambasador je takodje poručio da je "vreme za sticanje političkih poena završeno". "Zajedno treba da pospešujemo pregovore Beograda i Prištine kako bi uspostavili odnose i normalizovali ih i kako bi postigli standarde za članstvo u EU", rekao je Halilzad.\nV. Britanija takodje priznaje Kosovo\nBritanski ambasador Džon Sojers ponovio je da njegova zemlja priznaje nezavisno Kosovo.\nSojers je, medjutim, priznao da "nije savršeno da Kosovo postane nezavisno bez konsenzusa u SB UN", ali i ukazao da "okolnosti raspada Jugoslavije čine ovo pitanje slučajem sui generis".\nBritanski ambasador je takodje apelovao na srpske vlasti da ne preduzimaju "nikakve aktivnosti na severu Kosova" jer, kako je rekao, "bilo kakve akcije neće biti prihvaćene".\n"Moja vlada aplaudira strpljivosti i napretku Srbije i predsedniku Tadiću i apelujemo na Beograd da gleda ka Evropi", poručio je britanski ambasador.\nZabrinuti zbog napada i incidenata\nSojers je pozvao srpsko rukovodstvo da se uzdrži od provokativnih akcija i pretnji zbog Kosova i izrazio zabrinutost zbog nasilnih napada na dipltomatska predstavništva zapadnih zemalja u Beogradu i evropsku kancelariju u severnoj Kosovskoj Mitrovici.\nAmbsador Francuske Žan-Moris Riper je podsetio da je njegova zemlja priznala nezavisno Kosovo i ukazao da je reč "o jedinstvenoj situaciji jer je posledica raspada Jugoslavije".\nPozdravljena Tadićeva uzdržanost\nRiper je pozdravio uzdržanost obe strane što je, kako je rekao, pokazao i predsednik Srbije Boris Tadić u "ovom osetljivom periodu".\nAmbasador je istakao da je reizborom Tadića za predsednika, srpski narod "potvrdio posvećenost da nastavi put ka EU".\n"Uvereni smo da je budućnost Zapadnog Balkana u EU i da bi put Srbije u EU mogao da se ubrza. Smatramo da će Srbija uskoro moći da preduzme neophodne korake kako bi bila kandidat za članstvo u EU", rekao je on.\nRusija, Kina, Indonezija, Vijetnam, Libija, Burkina Faso i Južnoafrička Republika - protiv\nAmbasadori Rusije, Kine, Indonezije, Vijetnama, Libije, Burkine Faso i Južnoafričke Republike izrazili su na sednici protivljenje nezavisnosti Kosova i založili se za poštovanje medjunarodnog prava i Rezolucije 1244.\nAmbasadori Kostarike, Belgije i Italije su prethodno najavili da će priznati nezavisno Kosovo.\nSkupština Srbije je poništila akt o proglašenju nezavisnosti Kosova, ali pravni stručnjaci ocenjuju da su pravni dometi takve odluke više nego skromni. "To je prevashodno politička odluka odenuta u pravno ruho"... (19.02.2008)\nTrajni link https://p.dw.com/p/D9Xs


NOVA RADNA MESTA ZA 450 LJUDI: Nemačka otvara fabriku veličine tri fudbalska terena u Ćupriji\nNOVA RADNA MESTA ZA 450 LJUDI: Nemačka otvara fabriku veličine tri fudbalska terena u Ćupriji\nAutor: Glas javnosti 01.09.2020. u 08:13\nNemačka kompanija za proizvodnju auto-delova, "SMP Automotive", izgradiće fabriku veličine tri fudbalska terena u Ćupriji u kojoj će šansu za posao dobiti 450 radnika.\nPredstavnici lokalne samouprave najavili su početkom maja da će ova zona biti proširena za 44 hektara, obrazloživši to željom "velikog investitora da u Ćupriji podigne fabriku auto-delova".\nSredinom avgusta, na lokaciji su se pojavile prve građevinske mašine, a za desetak dana sve je pretvoreno u veliko gradilište.\nSam proizvodni objekat trebalo bi da bude veličine tri fudbalska igrališta, a rok za završetak radova je jun 2021. godine, navedeno je na sajtu opštine.\nPredstavnici lokalne samouprave najavili su da će u narednom periodu, uz pomoć države, biti dovršena i kompletna infrastruktura u industrijskoj zoni.


Krenulo je: Epicentar američke oružane moći biće fokusiran na Srbiju - Sputnjik Srbija\n10:03 15 Decembar 2019\n19:35 27.12.2017 Preuzmite kraći link\nNije prošlo ni nedelju dana od prve američke lekcije, a već krenulo utvrđivanje gradiva. Danas nas opet podsećaju da je Kongres SAD lično šefu Pentagona Džejmsu Matisu naložio da pomno prati u 2018. godini šta mi to vojno petljamo sa Rusijom.\nTako će zbog zabrinutosti Kongresa, zbog širenja ruskog uticaja na Zapadni Balkan, Matis morati da pripremi analizu bezbednosne saradnje Rusije i svake od balkanskih zemalja koje nisu u NATO-u. Dakle, Srbije, Bosne i Hercegovine i Makedonije.\nI opet sve iznova ponavljaju kao pre šest dana šta to Kongres traži. Između ostalog, detaljan spisak ruskog oružja i vojne opreme i tehnologije u vrednosti većoj od milion dolara, koje su zemlje tog okrnjenog Zapadnog Balkana kupile ili dobile od 2012. godine do danas. Spisak vojnih vežbi i obuka se podrazumeva, kao i onaj o zaključenim sporazumima o bezbednosnoj saradnji.\nŠta bi to Amerika još da zna o vojnoj saradnji Srbije i Rusije što već ne zna i što nije toliko puta javnosti predočeno i šta znači to što se ovom temom američki mediji bave dva puta za nedelju dana?\nGeneral-major Vojske Srbije u penziji prof. dr Mitar Kovač smatra da je reč o pritiscima Amerike koji suštinski nisu ništa novo, osim što su javno putem medija iskazali njihov odnos prema tom pitanju, pogotovo s obzirom na njihovu novu strategiju nacionalne bezbednosti.\nPrvenstveno je, kaže, trebalo da se to obnaroduje i da se na taj način pomalo zastraše i pritisnu pomenute države, jer svako odstupanje od Zapada, evropskih i NATO integracija jeste problem za Ameriku i Evropsku uniju, objasnio je ovaj vojni analitičar.\n„U novije vreme oni Balkan shvataju kao nedovršen posao i žele na svaki način da spreče bilo kakav uticaj Rusije i veze Moskve i država Zapadnog Balkana. Zato javno kažu da žele detaljnije da prate situaciju i veze, pre svega Srbije, BiH, Makedonije sa Rusijom, jer nakon prijema Crne Gore u NATO, smatraju da je tamo posao završen“, kaže Kovač.\nKako će i kojim metodama Amerikanci realizovati to što traži administracija?\n„Pre svega mislim da će pojačati finansiranje prozapadnih političkih stranaka, nevladinog sektora i da će preko njih i klasičnog obaveštajnog rada prikupljati informacije“, kaže Kovač za Sputnjik.\nSrbija je i do sada po pitanjima koja zanimaju američki Kongres bila transparentna, ništa se nije krilo u vojnotehničkoj saradnji sa Rusijom, napominje on i misli da će tako biti i ubuduće.\n„Veoma je problematično kada NATO-u, pre svega Americi, smeta i taj mali simbolički nivo saradnje, pre svega, Srbije sa Rusijom“, ističe Kovač.\nOn smatra da bi bilo razumno da kao vojno neutralna država, lansiramo saradnju i aktivnosti koje imamo sa Rusijom i sa SAD na godišnjem nivou.\n„U krajnjem, kao što je u Beogradu otvorena kancelarija NATO-a, trebalo je otvoriti i kancelariju ODKB-a. Tada bismo mogli reći da smo na onom nivou vojno neutralne države koja na isti način gleda i Zapad i Istok“, napominje Kovač za Sputnjik.\nSkot: Vojna neutralnost Srbije nije u kontradikciji sa saradnjom sa NATO-om\nVojna saradnja Srbije i SAD najbolji deo odnosa dveju zemalja\nŠojgu: Rusija ispunila obećanje — stigli „migovi“\nRuski „migovi“ su samo početak\nsrpsko-ruska vojna saradnja, ruski uticaj, zastrašivanje, politički pritisak, Kongres, Pentagon, izveštaj, Mitar Kovač, Džejms Matis, Zapadni Balkan, SAD, Srbija, Rusija


RTV Puls | NATO DOPRINOSI BEZBEDNOSTI ZAPADNOG BALKANA\nNATO DOPRINOSI BEZBEDNOSTI ZAPADNOG BALKANA\nBRISEL, 12.jul - NATO prisustvo na Kosovu, prevashodno kroz Kfor i uz saradnju s Prištinom i EU, doprinosi zaštiti i bezbednosti celog regiona, poručili su juče u Briselu lideri Atlantskog saveza i naglasili da će "u sklopu postojećeg mandata podržati razvoj bezbednosnih organizacija na Kosovu".\nČelnici NATO su u Deklaraciji briselskog samita istakli da se taj razvoj bezbednosnih snaga na Kosovu ostvaruje kroz NATO savetodavni i tim za vezu, a naveli su da "primena pojačane interakcije s Kosovom napreduje dobro u smislu dijaloga i praktične saradnje".\n"Mi pozdravljamo težnje Kosova da poboljša svoju sposobnost da zajamči zaštitu i bezbednost za sve gradjane, kao i da doprinese bezbednosti Zapadnog Balkana", poručili su lideri Atlantskog saveza.\nOni su naveli i da će "svaka promena u ustrojstvu NATO snaga" na Kosovu "i dalje biti uslovljena uslovima na terenu, a ne kalendarskim rokovima".\nJačanje veza sa Srbijom korisno za obe strane i region\nJačanje veza NATO i Srbije je korisno za Atlantski savez, Srbiju i ceo region, poručili su vodji NATO danas u zajedničkoj izjavi u Briselu i "pozdravili stalni napredak u izgradnji partnerstva NATO-Srbija i podržali politički dijalog i praktičnu saradnju u tom cilju".\n"Mi ponovo ističemo potrebu stalnog napretka u dijalogu Beograd-Priština, uz posredovanje Evropske unije, koji treba da vodi ka sveobuhvatnom sredjivanju odnosa, uključujući oblik pravno obavezujućeg sporazuma", predočili su čelnici Atlantskog saveza.\n"Podstičemo obe strane", naglasili su oni, "da ubrzaju napore za normalizaciju odnosa i potpuno sprovodjenje postignutih dogovora".\nU dokumentu zasedanja se naglašava da je "Zapadni Balkan područje od strategijskog značaja, kako je to pokazala i naša duga povest saradnje i operacija u tom regionu".\n"Potpuno smo posvećeni stabilnosti i bezbednosti Zapadnog Balkana", navode lideri Atlantskog saveza, dodajući da će u tom cilju tesno saradjivati s tamošnjim državama.\nOni su rekli da su vrata NATO otvorena za sve države koje žele u članstvo, ako za to ispune uslove, što dokazuje i ulazak Crne Gore prošle godine i današnji poziv Makedoniji da počne pregovore o članstvu, čim se sprovode u delo uslovi iz sporazuma Atina-Skoplje o imenu.\nLideri Atlantskog saveza su istakli i da "potpuno podržavaju težnju Bosne i Hercegovine za članstvo", podvukavši da je NATO "predan teritorijalnoj celovitosti i suverenitetu stabilne i bezbedne Bosne i Hercegovine".\nOni su "pozvali vodje te zemlje da delaju konstruktivno i pokažu političku volju na dobrobit svih gradjana Bosne i Hercegovine kroz nastavljanje političkih, privrednih i odbrambenih reformi".\nTakodje su izrazili očekivanja da će se oktobarski izbori u BiH održati po demokratskim standardima, a pozdravili su i napredak u registraciji nepokretne vojne imovine u zemlji.\nVodji NATO su takodje primetili da odluke sudova u BiH "jasno govore da je sva bivša jugoslovenska vojna imovina u toj zemlji vlasništvo države Bosne i Hercegovine", a da "popis nepokretne vojne imovine u entitetu Republike Srpske mora neodložno da se nastavi".


Freshsqueeze - CogniFit Igrica za Mozak\nPlaniranje je važna kognitivna veština koju koristite da biste predvideli pravi način za obavljanje zadataka u svakodnevnom životu. Dobro planiranje Vam pruža mogućnost da na inteligentan način iza...\tpogledaj više\nPlaniranje je važna kognitivna veština koju koristite da biste predvideli pravi način za obavljanje zadataka u svakodnevnom životu. Dobro planiranje Vam pruža mogućnost da na inteligentan način izaberete aktivnosti koje su Vam potrebne da biste dostigli svoj cilj. Planiranje Vam takođe pomaže da utvrdite redosled obavljanja tih aktivnosti kako biste napravili efikasan plan. To zahteva kreativnost i veliku posvećenost.\nKonstantno se od nas zahteva da imamo dobar plan. Bilo da je to na poslu, kod kuće ili tokom odmora, planiranje je vrlo bitno kako biste se pridržavali rasporeda i završili sve što ste želeli. Dobro planiranje Vam takođe može pomoći da izbegnete stres i mentalni umor tako što ne trošite svoju energiju bespotrebno.\nTrening Planiranja je posebno dizajniran kako bi Vam pomogao da održavate i vežbate svoju veštinu planiranja. Trening može da Vam pomogne da lakše izaberete prave aktivnosti i usmerite svoje napore na dnevne ciljeve. Trening Planiranja dodaje tri nova zadatka Vašem režimu treninga i pruža Vam nove informacije o Vašem kognitivnom profilu.


Uvodni dan 1. kola JSL obeležili su golman Čukaričkog Nemanja Stevanović koji je na meču protiv Napretka odbranio dva penala Kruševljanima i tako doneo pobedu svome timu od 2:0, Crvena zvezda je istim rezultatom savladala niški Radnički, dok su novajlije u ligi zabeležile povoljne rezultate.\nPrvi gol u novoj sezoni JSL postigao je Kecap iz Novog Pazara, koji je u derbiju doneo pobedu njegovoj ekipi protiv Rada. Aktuelni šampioni Srbije fudbaleri Crvene zvezde pobedom su krenuli u odbranu titule prvaka, pošto su u prvom kolu savladali Radnički iz Niša sa 2:0. "Crveno-beli" su tako uspeli da sruše tradiciju i ostvare trijumf u prvom kolu prvenstva, tek treći put u poslednjih 13 godina.\nU pobedi Čukaričkog nad Napretkom na stadionu Mladost (2:0), istakao se rezervni čuvar mreže beogradskog tima Nemanja Stevanović ! Iskoristivši priliku koja mu se ukazala suspenzijom Borivoja Ristića, prve opcije trenera Vladana Milojevića, Stevanović je odbranio dva jedanaesterca domaćinu i vodio ekipu do pobede na startu prvenstva ! Čukarički je tako u prvom kolu nove sezone pokazao da ima iste ambicije kao u prošloj, dok je istovremeno Mladost iz Lučana pokvarila planove favorizovanim ’ćuranima’ odigravši 1:1 u gostima.\nSpartak - Radnički (KG) 1:0\nCrvena zvezda - Radnički (N) 2:0\n(Milijaš 43', 45+2')\n(Šušnjar 11' - Adamović 76' (p))\n(Pavlović 53', Mirosavljević 90+5')


Biznis.ba - Podrška prijedlogu zakona o stranim ulaganjima\nT. C. 20:43 / 21.02.2018.\nPredsjednik Narodne skupštine Republike Srpske Nedeljko Čubrilović podržao je večeras Prijedlog zakona o stranim ulaganjima, koji je zasnovan na opštem modelu za strana ulaganja, naglašavajući da on donosi nekoliko bitnih novina.\nČubrilović je tokom rasprave u Narodnoj skupštini Srpske o tom aktu istakao da je osnivanje savjeta za strane invetistore Srpske dobro rješenje i da u savjetu treba da budu lica raznih struka koja treba da daju najbolja rješenja o kojima će posljednju riječ dati Vlada Srpske.\nOn je dodao da su u pojedinim odredbama uvažene i sugestije Saveza opština i gradova Srpske, što pokazuje da je "ostvarena dobra simbioza Vlade Srpske i lokalnih zajednica, jer lokalne zajednice u mnogim slučajevima implementiraju projekte".\n"Posebno je važan nadzor za sprovođenje ovog zakona od resornog ministarstva i drugih kontrolnih organa, što treba preciznije definisati aktima niže pravne snage", naveo je Čubrilovć.\nPrema njegovim riječima, zaštita stranih ulaganja obezbijeđena je osiguranjem istih prava i obaveza koje imaju domaći ulagači.\nČubrilović je dodao da u ovoj oblasti treba koristiti i pozitivnu praksu drugih zemalja.\n"Oblast stranih ulaganja ne može da uredi samo jedan zakon, jer je ta oblast vezana za mnoge druge zakone. Još više je ta oblast vezana za naša ponašanja kroz realizaciju zakona", naveo je Čubrilović.\nMinistar za ekonomske odnose i reginalnu saradnju Republike Srpske Zlatan Klokić rekao je da strani ulagač ne može da zaposli strano lice ako na filijali Zavoda za zapošavanje postoji domaće lice sa istom kvalifikacijom, osim u slučaju ako to lice odbije posao.\nOn je podsjetio da je Ministarstvo na čijem je čelu uradilo investicione sažetke sa mnogim lokalnim zajednicama u Srpskoj i da su ti sažetci predstavljeni na sajtu Ministarstva i predstavništava Srpske u inostranstvu.\n"Ovo ministarstvo sprovodi i program postinvesticione podrške u čijoj je mreži trenutno 26 lokalnih zajednica sa tendencijom povećanja tog broja, a radi se i na jačanju kapaciteta lokalnih zajednica na prihvatu stranih investitora", rekao je Klokić u završnoj riječi u raspravi o Prijedlogu zakona o stranim ulaganjima.\nOn je naveo i da se u savjetu za strane investicije nalaze i predstavnici stranih investitora.


23.10.2018 u 13:50\nCrnogorci u slovenačkoj četi na manevrima NATO-a u Norveškoj\nNa predstojećoj vežbi NATO „Trident juncture 18” koja će se održati u Norveškoj, a reč je o najvećim manevrima Alijanse u poslednjih dvadesetak godina, učestvuje i Vojska Crne Gore. Kako je saopštilo Ministarstvo odbrane ove zemlje, Podgorica je na sever Evrope poslala 33 pripadnika Vojske Crne Gore. Većina njih je iz pešadijskog voda Prve pešadijske čete iz Nikšića. Na put su otišli opremljeni za izvršavanje vojničkih zadataka u ekstremno hladnim i planinskim uslovima. Osim njih, u Norvešku kreću i trojica crnogorskih vazduhoplovaca, dvojica štabnih oficira i jedan oficir zadužen za ocenjivanje i kontrolu tokom vežbe. Crnogorski pešadinci na manevrima će delovati u sastavu slovenačke čete, dok će vazduhopovci (pilot, logističar i vojni policajac) biti raspoređeni u slovenačku\n21.10.2018 u 22:32\nUmro Norvežanin koji je sprečio nacistički atomski program\nOslo - Norvežanin, vođa operacije kojom su nacisti sprečeni da u Drugom svetskom ratu proizvedu neophodne materijale za proizvodnju atomske bombe, preminuo je u 99. godini. Joakim Renenberg je 1943. godine bio na čelu operacije sprovedene iza neprijateljskih linija u tada okupiranoj Norveškoj, tokom koje je nacističko postrojenje za proizvodnju deuterijuma (teške vode) dignuto u vazduh, javlja Rojters a prenosi Tanjug. Kada ga je tadašnji britanski Direktorat za specijalne operacije odabrao za vođu smelog poduhvata, Renenberg je imao samo 23 godine i bio je najmlađi član tima koji je otišao iza neprijateljskih linija. Renenbergov tim se tada, kako navodi Rojters, suočio sa gotovo nemogućim izgledima za uspeh. Ranija operacija nije ni uspela da stigne do postrojenja, a njeni članovi\n25.09.2018 u 08:20\nProtest Rusije Norveškoj zbog hapšenja Rusa osumnjičenog za špijunažu\nMoskva - Ruske vlasti pozvale su na razgovor ambasadora Norveške u Moskvi protestujući zbog jer je na aerodromu u Oslu uhapšen jedan državljanin Rusie i osumnjičen za špijunažu. Ambasadoru je upućen „oštar protest” Moskve zbog hapšenja sprovedenog na osnovu „netačnih” i „apsurdnih” optužbi, saopštilo je rusko Ministarstvo inostranih poslova. Norveška obaveštajna služba saopštila je u nedelju da su njeni pripadnici uhapsili jednog Rusa čiji identitet nije saopšten, koji je osumnjičen za špijunažu tokom seminara održanog u tamošnjem Parlamentu. Po navodima Moskve, uhapšeni se preziva Bočkariov, saradnik je u Gornjem domu Parlamenta Ruske Federacije. a u Norveškoj je na poziv Evropskog centra za parlamentarna istraživanja i dokumentaciju (ECPRD), radi učešća na seminaru predstavnika 34\n12.09.2018 u 12:52\nPronađene stvari misteriozno nestalog Holanđanina, saradnika Vikiliksa\nOSLO - Lične stvari Holanđanina, saradnika Vikiliksa, koji je misteriozno nestao u Norveškoj pre tri nedelje pronađene su u jednom fjordu, saopštila je danas norveška policija. Kako se navodi jedan pecaroš je pronašao predmete kako plutaju po vodi za koje je policija sigurna da pripadaju nestalom Arjenu Kamfejsu, ali nije otkriveno o kojim predmetima se radi zbog istrage. Kamfejs je opisan ka 47-ogodišnji stručnjak za sajber bezbednost, saradnik osnivača Vikiliksa Džulijana Asanža. On je poslednji put viđen 20. avgusta kako napušta svoj hotel u mestu Bode na severu Norveške gde je bio na odmoru. Taj nestanak koji je Vikiliks opisao kao „čudan” podstakao je razne teorije zavere preko društvenih mreža. Policija još radi sa tri moguće pretpostavke - svojevoljan nestanak,\n15.08.2018 u 14:52\nSAD dupliraju broj marinaca u Norveškoj, Moskva ljuta\nOSLO - SAD će više nego udvostručiti broj marinaca stacioniranih u Norveškoj, u skladu sa planovima koji su prvi put predstavljeni u junu, saopštilo je danas norveško Ministarstvo odbrane. Plan o povećanju broja marinaca u Norveškoj na 700 sa 330 i o premeštanju jednog broja bliže granici sa Rusijom, naišao je na oštru reakciju zvanične Moskva, koja je takav plan nazvala „očigledno neprijateljskim”, prenosi Rojters. Vlada u Oslu, koja je, kako navodi Rojters, konstantno zabrinuta zbog ruske vojne aktivnosti od pripajanja Krima 2014. godine, insistira na tome da je jačanje američkog prisustva isključivo u cilju obuke i da ne bi trebalo da bude protumačeno kao vojna eskalacija. Marinci bi trebalo da napuste Norvešku do kraja ove godine, nakon što su stigli u januaru 2017. kako bi\n14.08.2018 u 20:12\nOstavka norveškog ministra zbog privatne posete Iranu i Kini\nNorveški ministar za ribarstvo Per Sandberg podneo je juče ostavku nakon oštrih kritika da je prekršio bezbednosne protokole time što je privatno putovao u Iran i Kinu, o čemu nije obavestio vladu, prenosi AP. Sandberg (58) nije naveo razloge zbog kojih nadređene nije unapred obavestio o tim putovanjima – odmoru u julu u Iranu, gde je išao sa svojom verenicom, Irankom Bahares Letnes, ali i putu u Kinu u maju. Po povratku iz Irana, njegov službeni telefon predat je norveškoj obaveštajnoj službi kako bi proverila da nije hakovan jer agencija smatra da je Iran „zemlja visokog rizika” kada je reč o elektronskom nadzoru. Ministri su u obavezi da obaveste kabinet premijera o tome gde putuju bez obzira na destinaciju, a takođe im je zabranjena upotreba službenih telefona u zemljama sa\n08.03.2021 u 11:21


Poslastičar - Metropol Palace d.o.o.\nHotel Metropol prvobitno je otvoren 1957. godine i smatra se jednim od najluksuznijih hotela na Balkanu koji je tokom svog postojanja ugostio brojne beogradske doajene, kulturnu elitu i poznate strane goste. Metropol Palace hotel danas pripada brendu Luxury Collection koji je deo svetski poznate hotelske grupacije Marriott International Inc. i posluje po međunarodnim standardima.Hotel raspolaže sa 198 soba i 38 apartmana koji odišu modernim dizajnom ali stilski podsećaju na sredinu 20. veka kada je hotel izgrađen i imaju pogled na Bulevar kralja Aleksandra i na jedan od najlepših beogradskih parkova – Tašmajdan. Različiti hotelski prostori kao što su balske dvorane, sale za sastanke, restoran, bar i lobi, kao i terasa okrenuta ka parku mogu da ugoste sve vrste dešavanja od konferencija, večera i privatnih zabava, do venčanja i sastanaka.Restoran fine hrane gostima pruža mogućnost da uživaju u kombinaciji lokalnih ukusa i internacionalnih specijaliteta, a luksuzni Limegrove Fitness&Spa centar sa bazenom dužine 25 metara idealno je mesto za opuštanje posle napornog dana.\nHotel Metropol traži visoko kreativne osobe sa velikim iskustvom u datoj oblasti.\nPoželjno je iskustvo rada u velikim Hotelima\nTražimo osobe dokazane u ovoj oblasti, ljude koji posvećuju veliku pažnju detaljima, umeju da organizuju, da budu lideri u svom polju delovanja, iskazuju veliku dozu posvećenosti, radne etike, predanosti i ozbiljnosti na radnom mestu, kao i da poštuju standarde institucije u kojoj se nalaze\nMenadžment i zaposleni hotela Metropol Palace posvećeni su očuvanju jedinstvene tradicije ovog hotela i pružanju apsolutnog komfora našim gostima. Veoma cenimo sposobnosti i znanje naših zaposlenih i trudimo se da članovi našeg tima rade u prijatnoj atmosferi i da napreduju na ličnom i profesionalnom planu uz ekonomsku sigurnost, što je ključno za dugoročni uspeh celog tima, ostvarivanje zajedničkih rezultata i poslovanje hotela


Ima li Amerika novi stav prema dijalogu Kosova i Srbije?\nSAD u potpunosti podržavaju dijalog Kosova i Srbije uz pomoć EU\n“Sjedinjene Države u potpunosti podržavaju dijalog između Kosova i Srbije uz pomoć Evropske unije, čija je svrha postizanje sveobuhvatnog sporazuma o normalizaciji odnosa”, odgovor je portparola Stejt departmenta Glasu Amerike na pitanje o budućem angažmanu američke administracije u dijalogu dve strane.\n“Kao što je predsednik Bajden rekao sveobuhvatno rešenje koje će dovesti do međusobnog priznanja, očuvanja suvereniteta i teritorijalnog integriteta obe države i jačanja njihovih demokratskih institucija od suštinske je važnosti za napredak Kosova i Srbije. To bi poboljšalo bezbednost i prosperitet obe zemlje, unapredilo njihove težnje za članstvom u Evropskoj uniji i drugim institucijama i podržalo ostvarenje trajnog cilja da Evropa bude u miru – celovita i slobodna”, navedeno je u pisanom odgovoru neimenovanog portparola Stejt departmenta koji nam je poslat 2. februara.\nU odgovoru se dodaje da je Entoni Blinken, aktuelni državni sekretar, tokom pretresa o njegovoj nominaciji u Odboru za spoljne poslove američkog Senata, rekao da pozdravlja napore administracije bivšeg predsednika Donalda Trampa u vezi sa Kosovom i Srbijom.\n“Kao što znate, izabrani predsednik je u prošlosti proveo dosta vremena u tim zemljama. Mislim da deli uverenje da postoje stvari koje možemo učiniti kako bi Kosovo napredovalo, a nadam se, i Srbija”, podseća se u odgovoru Stejt departmenta Glasu Amerike na izlaganje državnog sekretara Blinkena tokom januarskog pretresa o nominaciji u Odboru za spoljne poslove američkoj Senata.\n“Vučić može da kupuje vreme u trenutku kada priznavanje Kosova nije dobrodošlo u srpskoj javnosti. Pomenuću da ima podršku Rusije i Kine u Savetu bezbednosti Ujedinjenih nacija. U dobroj je poziciji za kupovinu vremena i mislim da će Sjedinjene Države delovati neposrednije prema Srbiji - upravo zbog tih drugih faktora. To bi se moglo očekivati od nove administracije”, smatra Mekarti.\nVlasti Srbije su tokom mandata Trampove administracije često isticale da - u poslednjih nekoliko decenija - među američkim zvaničnicima nisu imali bolje sagovornike i partnere, koji su pokazivali razumevanje za njene interese i potrebe. Amerika je u to vreme imala i značajniji angažman u medijaciji spora Kosova i Srbije, a kulminacija njenog angažmana bio je sporazum o ekonomskoj saradnji potpisan prošlog septembra.\n„Srpska vlada želi poslati jedan signal Vašingtonu da će se opirati ako nekakav pritisak dođe iz Vašingtona. To je normalno - i za očekivati. To je diplomatski teatar, koji se uvijek tako razvija“, ukazuje Damir Marušić, viši savetnik američkog nevladinog Atlantskog saveta.\n“Ovo nije jednostavno pitanje toga da Srbija u jednom trenutku kaže - u redu je, priznaćemo Kosovo, već i pitanje da uradi niz stvari van priznanja koje bi poboljšale njenu poziciju u Evropskoj uniji, Sjedinjenim Državama i pomogle da se stvori bolja atmosfera u regionu. Drugim rečima, trebalo bi da prestane da stalno blokira prijem Kosova u međunarodne institucije, možda da razmeni, ako ne ambasadore, a ono možda specijalne izaslanike ili predstavnike između dve države. Postoji mnogo stvari koje srpska strana može da uradi da pokaže dobru volju, van formalnog priznanja kosovske države”, smatra Bugajski.


Piloti o aplauzima putnika prilikom sletanja: „Prerano to radite“ - 24.10.2018, Sputnik Srbija\nPutnici koji imaju običaj da aplaudiraju prilikom sletanja zapravo ne znaju da trenutak kada točkovi aviona dotaknu zemlju ne znači ujedno i da je svaka opasnost... 24.10.2018, Sputnik Srbija\n13:54 24.10.2018 (Osveženo: 14:00 24.10.2018)\n© Flickr / SuperJet InternationalStjuardesa u avionu sa putnicima\nNaime, piloti zapravo ni ne obraćaju pažnju na te ovacije kojima se putnici zahvaljuju pilotu za uspešan let, jer su oni u tom trenutku zauzeti izuzetno ozbiljnim stvarima.\n14 Januar 2018, 12:47\n„Prilikom sletanja puls se ubrzava, pritisak je povišen, i mi ništa sporedno u tom momentu ne primećujemo, svu pažnju usmeravamo na uređaje i na sam proces sletanja. Zbog toga ni ne čujemo aplauze“, objašnjava pilot jedne ruske avio-kompanije „Konstantin“.\nPrema njegovim rečima, oni o aplauzima saznaju tek kasnije od stujardesa.\n„Moje mišljenje je da bi putnici trebalo da aplaudiraju tek kada se avion parkira, kao i da bi to bilo najispravnije“, zaključuje on.\nSergej, koji radi kao pilot već 30 godina, takođe se složio sa izjavom svog kolege i zaključio da se putnici rano raduju, budući da su piloti svoj posao „odradili“ tek kad avion stigne na svoje parkirno mesto.\nOn je podsetio na skorašnji slučaj kada je prilikom sletanja u Soči avion skrenuo sa piste i zapalio se, kada se povredilo 18 osoba – i tada su putnici odmah nakon sletanja na zemlju aplaudirali.


Jedini sport gde titulu ne uzimaju uvek Zvezda i Partizan! Ragbisti Dorćola šampioni Srbije! – Sport – Dnevni sportski list\n25. октобра 2020. 3:56 AM\nDorćolci pobedili Crvenu zvezdu sa 26:10 i osvojili titulu prvaka\nEkipa Dorćola odbranila je titulu prvaka Srbije u ragbiju 13, pošto je u finalu plej-ofa na Adi Ciganliji savladala Crvenu zvezdu 26:10 (14:0).\nRagbisti Dorćola stigli su do 14. titule u poslednjih 15 godina u domaćem šampionatu i potvrdili dominaciju u Srbiji, iako su u finale ušli kao autsajderi.\nCrvena zvezda je od prethodna četiri meča dobila tri, među kojima Superkup i Kup Srbije, ali su se Dorćolci revanširali kada je bilo najvažnije.\n– Ovo je jedna od najvećih pobeda u istoriji kluba. Mnogi su nas potcenili uoči finala, ali smo pokazali da, i kada imamo lošu sezonu, u ključnim trenucima možemo da prevaziđemo sve probleme i odbranimo titulu“, izjavio je kapiten Dorćola Dalibor Vukanović.


"ZAMAK SLEPIH" ILI LIRIKA KAO DRAMSKI ŽANR - KULTIM - književnost, poezija, stvaralaštvo, kultura\n„ZAMAK SLEPIH“ ILI LIRIKA KAO DRAMSKI ŽANR\nU okviru Svetskog dana poezije, 21. marta u Kulturnom centru Beograda odvija se niz programa, među kojima i jedan koji treba da podseti na postojanje jedinstvenog teatra na ovim prostorima – Teatra poezije.\nIako je on ugašen još 1992, kako pesnici i njihova dela izgledaju na sceni, odnosno, kako je poezija moguća i kao dramski žanr, publici će dočarati Profesionalano pozorište na rumunskom iz Vršca, predstavom „Zamak slepih/Castelul orbilor“. Ona je nastala prema delu istaknutog rumunskog pesnika Đelua Nauma, a reditelj je Bogdan Kristijan Dragan. Predstava se izvodi dvojezično – na rumunskom i na srpskom, a početak je u 19 sati.\nProfesionalno pozorište na rumunskom, koje postoji više od pet godina, na svom repertoaru ima i dela nekih drugih čuvenih pesnika, poput Vaska Pope i Nikite Staneskua, ali i proznih i dramskih pisaca – Ežena Joneska, Mirče Elijadea, Mateja Višnjika… Štampa u Vršcu, Beogradu, Novom Sadu, Kragujevcu, Bukureštu, Klužu, Pragu, Krajovu, Pančevu… govori o njemu kao o pozorištu u kome svako može da nađe nešto za sebe i da to nikada ne zaboravi. Vrhunska rediteljska i glumačka ostvarenja naišla su na dobar prijem, kako kod kritike tako i kod ljubitelja pozorišne umetnosti, a nisu izostala ni priznanja, domaća i međunarodna. Prema rečima predsednika Umetničkog saveta, Petrua Krdua, koncept ovog ansambla, subevencionisanog od Sekretarijata za kulturu Vojvodine, koji nema stalno zaposlene većse formira od jedne do druge predstave, povezuje najbolje moderno i nečuveno novo. U šarolikosti pojava od teatra apsurda i paradoksa do postmoderne i teatra za jednog gledaoca, istraživanja pojave kakva je gledalac kao žanr, ovo pozorište nagoveštava da je sazvežđe novog pozorišnog života na dohvat ruke i da je vreme klasičnog i anahronog pozorišta daleko iza nas, optimističan je Krdu.\nNe slušaj njih – Kaži svoj stih ili Svetski dan poezije, odvija se od 19. do 22. marta u Kulturnom centru Beograda. Rečje o tri programske celine – Govori poeziju, Čitaj poeziju i Igraj poeziju, učestvuju pesnici svih generacija različitih poetičkih orijentacija, afirmisani autori, ali i autori koji još nisu „prepoznati“, iz Srbije i inostranstva. Program za subotu podrazumeva radionice tumačenja poezije, pod nazivom Čitaj poeziju (moderator Dragan Bošković) od 12 i 14 sati, u Galeriji Artget KCB. A to je – Pod lupom: Jedna pesma Saše Jelenković, učestvuju Đorđe Despić, autor i publika (12.00); Pod lupom: Jedna pesma Dragana Jovanovića Danilova, učestvuju Aleksandar Jerkov, autor i publika (14.00). U okviru programa Igraj poeziju, Rumunsko pozorište u Vojvodini (sa sedištem u Vršcu) izvrešće „Zamak slepih/Castelul orbilor“, bilingvalnu predstavu na rumunskom i srpskom jeziku, prema poetskim tekstovima Đelua Nauma, od 19 sati. Govori poeziju – Pesničenje 06 (vanredni trening aktivne poezije) zakazano je za 21 sat. U okviru programa Igraj poeziju, video izložba o beogradskom Teatru poezije (1963-1992), do 22. marta u Galeriji „Stubovi kulture“ KCB. Stihovi učesnika Svetskog dana poezije 2009. na Fasadi KCB, u okviru celine Čitaj poeziju, do 22. marta.\nPrevPrethodnaPREMINUO VLADIMIR SAVČIĆ ČOBI\nSledećaNAJBOLJI KLUB SRBIJE, POWERLIFTIHG CLUB «KNJAŽEVAC» U SLOVAČKOJNext


Seka Aleksić na Twitteru dokazala da ume da poštuje zakon – Amitz Dulniker\nU proteklih godinu dana saobraćajna policija je kaznila oko 25.000 vozača u Srbiji zbog korišćenja mobilnog telefona bez hendsfri dodatka tokom vožnje. Korišćenjem mobilnog telefona vozač ne samo da ne drži obe ruke na volanu, nego ima bitno smanjenu pažnju i koncentraciju koja mu je potrebna da bi pratio događanja u saobraćaju oko njega.\nNajnovija istraživanja pokazuju čak, da su i reakcije vozača koji koriste hendsfri tokom vožnju na nivou onih koji voze pod dejstvom alkohola, a o telefoniranju bez tog dodatka, kuckanju sms-a, snimanju kamerom i drugim aktivnostim da i ne govorim.\nSeka Aleksić je pre nekoliko meseci završila kod prekršajnog sudije jer ja umesto dozvoljenih 120 vozila brzinom od 203 km/č na autoputu Beograd – Niš. Sudija joj nije pocepao dozvolu na licu mesta nego je kaznio, što bi naš narod rekao “po džepu”.\nDa bi dokazala da se promenila, i da je kazna delovala na njenu svest, ova pevaljka je napravila novi saobraćajni prekršaj. Snimila je tokom vožnje svoj brzinomer koji je pokazivao brzinu od 90 km/č, verovatno mobilnim telefonom i zatim taj dokaz okačila na svom Twitter nalogu.\nSad je ostalo još da odštampa sliku i sa njom ode kod prekršajnog sudije da plati kaznu za korišćenje mobilnog telefona tokom vožnje.\nSeka Aleksić, prekršila je Zakon o saobraćaju po Članu 3. i sada je dužna da plati 5000 dinara kazne. (slika sa njenog Twitter naloga)\nKada policija, sud ili tužilaštvo procene da u nekom tekstu, slici ili komentaru na internetu postoje indicije da se sprema neko krivično ili prekršajno delo, onda autora privede bar na informativni razgovor.\nMene zanima šta se dešava sa ovakvim dokazom o učinjenom prekršaju?\nBudućnost pravimo sami


287 hiljada EUR za poboljšanje položaja Roma, Aškalija i Egipćana u Crnoj Gori\nMinistarstvo za zaštitu ljudskih i manjinskih prava odobrilo je 287 hiljada EUR za finansiranje 17 projekata iz Strategije za poboljšanje položaja populacije Roma, Aškalija i Egipćana u Crnoj Gori.\nMinistar za zaštitu ljudskih i manjinskih prava u Vladi Crne Gore Fuad Nimani kazao je da će 17 odabranih projekata doprinijeti poboljšanju položaja Roma, Aškalija i Egipćana koji u Crnoj Gori žive u veoma lošim uslovima.\n“Ministarstvo za zaštitu ljudskih i manjinskih prava, zajedno sa ostalim resorima i nevladinim organizacijama, ide korak po korak ka poboljšanju položaja RAE populacije u Crnoj Gori”.\nTo je, kako je kazao, zahtjev Vlade, ali i međunarodne zajednice.\n“Odlučili smo da finansiramo cjelokupne projekte, jer tražimo odgovornost subjekata koji su konkurisali za realizaciju tih projekata”.\nOn je sa predstavnicima svih organizacija i institucija koje su dobile novac potpisao pojedinačni ugovor o realizaciji i naglasio da će za preostalih 113 hiljada EUR, koliko je predviđeno za takve projekte, biti raspisan novi konkurs.\nPredstavnik Fondacije za stipendiranje Roma Aleksandar Zeković kazao je da finansiranjem projekta te organizacije Ministarstvo ističe značaj obrazovanja, kao jedinog održivog i dugoročnog načina za izlazak crnogorskih Roma i Egipćana iz siromaštva, u kojem žive decenijama.\n“Zadovoljstvo mi je što je napokon država Crna Gora prepoznala važnost obrazovanja i kreiranja posebnih podsticajnih mjera prema osobama romske ili egipćanske nacionalnosti koje su shvatile značaj obrazovanja”.\nZeković je ocijenio da je diskriminacija RAE populacije u Crnoj Gori i dalje veoma izražena, pogotovu na tržištu rada.\nOn je najavio da će Fondacija nadlegati realizaciju i drugih projekata koje će Ministarstvo finansirati, kako bi se postigli željeni efekti.


INFORMACIJA O AKTUELNIM PITANJIMA U OBLASTI SPOLJNOTRGOVINSKOG POSLOVANJA I ZAŠTITE DOMAĆE PROIZVODNJE AGRARNOG SEKTORA: Carinska zaštita za poljoprivredne proizvode za koje je dokazana posebna osjetljivost, treba da ostanu na snazi do ulaska BiH u EU\nVlada Republike Srpske usvojila je Informaciju o aktuelnim pitanjima u oblasti spoljnotrgovinskog poslovanja i zaštite domaće proizvodnje agrarnog sektora.\nVlada Republike Srpske je stava da bi promjena pregovaračke pozicije BiH u pregovorima sa EU, a u vezi tradicionalne trgovine s Hrvatskom, bila izuzetno štetna po agrarni sektor Republike Srpske i BiH u cjelini, te da carinska zaštita za poljoprivredne proizvode za koje je dokazana posebna osjetljivost, treba ostati na snazi do ulaska BiH u EU.\nVlada Republike Sprske insistira kod nadležnih organa na nivou BiH da preduzmu aktivnosti na primjeni mjera koje će doprinijeti unapređenju spoljnotrgovinskog poslovanja i zaštite domaće proizvodnje u oblasti agrarnog sektora.\nOvim su potvrđeni stavovi izneseni na radnom sastanku koje je Ministarstvo poljoprivrede, šumarstva i vodoprivrede Republike Srpske, u saradnji sa Ministarstvom spoljne trgovine i ekonomskih odnose i Ministarstvom trgovine i turizma, organizovalo 26. januara, sa svim predstavnicima agrarnog sektora, a povodom razgovora o potencijalnim mjerama za unapređenje spoljno-trgovinskog poslovanja i zaštite domaće proizvodnje.\nMjere za unapređenje spoljno-trgovinskog poslovanja i zaštite domaće proizvodnje koje su navedene u Informaciji su:\nuvođenje prelevmana na osnovu Zakona o trgovini ("Sl. glasnik RS", br. 6/2007, 52/2011, 67/2013 i 106/2015),\nrevidiranje tarifnih kvota, koje je BiH otvorila jednostrano, među kojima su i kvote za svinjsko meso i šećer, o kojima se još može pregovarati,\nuspostavljanje tržišno–informativnog sistema,\npreciznije definisanje tarifne oznake "ostalo".\nObuhvaćene su i mjere za unapređenje rada graničnih organa, među kojima su\nuvođenje obaveznog mjerenja poljoprivrednih proizvoda prilikom uvoza,\nuvođenje pojačanih kontrola i povećanje uzimanja uzoraka na uvezene pošiljke na pet odsto, te\nsuzbijanje nelegalnih radnji na graničnim prelazima.\nMeđu navedenim mjerama su i usvajanje Pravilnika o tržišnim standardima za voće, povrće i ostale proizvode biljnog i animalnog porijekla, te pokretanje postupka utvrđivanja porijekla sirovina u zemljama izvoznicima radi sprečavanja eventualnog reeksporta.\nIzvor: Press služba Vlade Republike Srpske, 04.02.2016.


Umesto 100 radnika u novoj fabrici u Beloj Palanci, ove godine posao za tridesetak | Pirot Info\nNaslovna LOKALNA SAMOUPRAVA Bela Palanka Umesto 100 radnika u novoj fabrici u Beloj Palanci, ove godine posao...\nKašnjenje za rekonstrukcijom objekta koji će biti predat austrijskom investitoru TGM Services, ali i novi, znatno dalji datum kada će se u novoj fabrici zaposliti 100 Belopalančana – najnovije su informacije iz belopalanačke Opštine o početku rada fabrike auto-volana.\nAustrijska firma sa sedištem u Šladmingu, u Palanci je registrovala svoju ćerku firmu TGRS, a od prvobitnih najava dolaska investitora, krenule su licitacije sa početkom rada fabrike, kao i sa brojem radnih mesta.\nIako je prvobitno bilo predviđeno da će radovi na rekonstrukciji nekadašnje fabrike Femid biti završeni do polovine jula, rok je produžen do 10. avgusta, a radovi su potrajali i duže, pa su, kako su objavili na zvaničnom sajtu, krajem avgusta konačno završeni.\nPosao za tridesetak radnika; foto: Opština Bela Palanka\nZavršeni su radovi na rekonstrukciji objekta bivše fabrike Femid za potrebe otvaranja pogona kompanije TGRS, odnosno fabrike auto delova u Beloj Palanci. Nakon potpisivanja Ugovora o zakupu ovog objekta između lokalne samouprave i Privrednog društva TGRS, krenule su pripremne aktivnosti pre početka rada fabrike – saopšteno je na sajtu Opštine.\nZašto se i zbog čega kasnilo sa radovima, predsednik Opštine Goran Miljković nije objašnjavao novinarima Južnih vesti, a sada za opštinski sajt kaže da dovođenje investitora u neku opštinu ili grad predstavlja jedan dug i složen proces.\nMi smo u nameri da oživimo privedu našeg mesta i ubrzamo ekonomski razvoj bili veoma istrajni u tome. Imali smo od samog početka veliku podršku i pomoć predsednika Aleksandra Vučića, i nakon dve i po godine, kada su otprilike i počeli pregovori sa investitorom, danas imamo novog investitora i rekonstruisan objekat gde će uskoro krenuti proizvodnja – rekao je Miljković.\nIako je više puta najavljivao da će 100 radnika krenuti sa radom do 30. juna ove godine, a do tog datuma ni objekat nije bio spreman, predsednik jedne od najsiromašniih opština na jugu Srbije sada ima novi, korigovani datum, kada bi se ovaj broj radnika zaposlio.\n100 radika do kraja aprila naredne godine; foto: Opština Bela Palanka\nTa obećanja data su u poslednjoj godini starog mandata Miljkovića, a sada, nakon što je ponovo izabran na tu funkciju, ima umanjeni broj radnih mesta za ovu godinu – 3 puta manji.\nTridesetak radnika će odmah krenuti sa radom, a obaveza investitora je da do 30. aprila 2021. godine uposli ukupno 100 radnika u ovom pogonu. Druga faza investicionog ciklusa podrazumeva izgradnju fabrike od strane investitora u industrijskoj zoni „Murica 1“. Izgradnja treba da počne početkom naredne godine, gde su obaveze investitora da zaposli još 250 radnika – rekao je predsednik Opštine.\nPodsetimo, oko 100 milona dinara Opština Bela Palanka ulaže u sređivanje oronule fabrike, zbog čega je podignut i kredit. Rekonstrukciju objekata kritikovala je opozicija, a predsednik Opštine Goran Miljković nekoliko puta je korigovao broj radnika koji bi trebalo da dobiju posao u novootvorenoj fabrici.\nNajpre je bilo 500 radnika do kraja ove godine, da bi se krajem prošle godine predsednik ispravio – 100 radnika će dobiti posao ove godine, ostalih 400 do kraja 2021. godine.\nSredinom januara, nova licitacija brojem zaposlenih, ali znatno manja – posao u fabrici auto-delova imaće 350 Belopalančana i to do kraja naredne godine.\nPrethodni tekstPodržite naše predstavnice na takmičenju „Srbija u ritmu Evrope“, televizijski prenos 6. septembra\nSledeći tekstMilica Golubović : Do kraja nedelje raspisivanje javne nabavke za rekonstrukciju Opšte bolnice. Vrednost radova prve faze više od 3 miliona evra


Brojne utakmice mladih fudbalera – Vesti FKMS Radija\nBrojne utakmice mladih fudbalera\nPioniri i petlići u nedelju domaćini Duel juniorsu, kadeti putuju u Vlasotince, a četiri selekcije najmlađih fudbalera danas i sutra na turniru u Boru.\nVeliki broj utakmica ovog vikenda odigraće mladi knjaževački fudbaleri. U finišu šampionata I RIS-ove lige za pionire i petliće Timočaninov podmladak u nedelju dočekuje vršnjake Duel juniorsa iz Kruševca. Utakmice na gradskom stadionu igraju se od 11 i 13 časova.\nPoslednju takmičarsku utakmicu u sezoni igraju kadeti Timočanina. U pretposlednjem kolu II RIS-ove lige sastaju se sa Vlasinom u Vlasotincu. Narednog vikenda, u poslednjem kolu prvenstva, knjaževački kadeti su slobodni.\nU subotu i nedelju u Boru se organizuje turnir za najmlađe fudbalere. Na takmičenju će učestvovati četiri selekcije knjaževačkih dečaka – generacija 2008. 2009. 2010. i 2011. Ovi turniri organizuju se kako bi najmlađe selekcije odigrale što više utakmica u cilju pripreme za takmičarski, ligaški fudbal koji ih očekuje u narednim sezonama.\nPrethodnoTeniski turnir "Timočka krajina OPEN 2019" ovog vikenda u Knjaževcu\nSledećeMidžor odbranio trofej


Maja Marukić održala spektakularnu reviju na Serbia Fashion Weeku - Harper‘s Bazaar\nNaša najpoznatija dizajnerka venčanica Maja Marukić održala je 10.novembra spektakularnu reviju na Serbia Fashion Weeku u Novom Sadu, i tako predstavila mali deo svoje nove kolekcije Domino. Maja je ovom revijom napravila uvertiru za Njujoršku nedelju mode gde će od 7 do 14. februara 2017. godine predstaviti svoje haljine i venčanice svetu sa malim dodatkom, jer je po kreatorki ovo bila uvertira i predkolekcija.\nMoja ideja i vizija je bila da „Domino“ pripada svim jakim i samosvesnim ženama. Ove haljine bi po mom trebale da u svakoj od nas pokažu svetu lepoticu, i po potrebi iste sekunde probude i zver kada je to potrebno jer ne postoji žena koja se ne bori sa usponima i padovima čak i onda kada se to na prvi pogled ne vidi - rekla je kreatorka.\nMajinu reviju na „Serbia Fashion Weeku“, otvorila je njena ćerka Iskra, koja je kao pravi supermodel bez obzira što ima samo četiri ipo godine samouvereno prošetala pistom i osvojila publiku. Sa Iskrom pod ruku još jednom se u Majinoj haljini posle Londona našla bivša Miss Srbije Milica Vukliš, koja ne krije da obožava rad Maje Marukić.


Biznis - Opcija - Part 139\nForza pozajmice sve popularnije u Ugljeviku\nBrojni stanovnici Ugljevika prepoznali su pouzdanost i praktičnost servisa kompanije Forza – jedinih online pozajmica u BiH, pa i ne čudi da se, u situacijama kada su suočeni sa nepredviđenim troškovima, u sve većem broju odlučuju da na ovaj način dopune svoj kućni budžet. Uz...\nForza pozajmice sve popularnije u Srpcu\nBrojni stanovnici Srpca prepoznali su pouzdanost i praktičnost servisa kompanije Forza – jedinih online pozajmica u BiH, pa i ne čudi da se, u situacijama kada su suočeni sa nepredviđenim troškovima, u sve većem broju odlučuju da na ovaj način dopune svoj kućni budžet. Uz minimalnu...\nForza pozajmice sve popularnije u Rogatici\nBrojni stanovnici Rogatice prepoznali su pouzdanost i praktičnost servisa kompanije Forza – jedinih online pozajmica u BiH, pa i ne čudi da se, u situacijama kada su suočeni sa nepredviđenim troškovima, u sve većem broju odlučuju da na ovaj način dopune svoj kućni budžet. Uz...\nForza pozajmice sve popularnije u Bijeljini\nBrojni stanovnici Bijeljine prepoznali su pouzdanost i praktičnost servisa kompanije Forza – jedinih online pozajmica u BiH, pa i ne čudi da se, u situacijama kada su suočeni sa nepredviđenim troškovima, u sve većem broju odlučuju da na ovaj način dopune svoj kućni budžet. Uz...\nForza pozajmice sve popularnije u Ljubinju\nBrojni stanovnici Ljubinja prepoznali su pouzdanost i praktičnost servisa kompanije Forza – jedinih online pozajmica u BiH, pa i ne čudi da se, u situacijama kada su suočeni sa nepredviđenim troškovima, u sve većem broju odlučuju da na ovaj način dopune svoj kućni budžet. Uz...\nForza pozajmice sve popularnije u Doboju\nBrojni stanovnici Doboja prepoznali su pouzdanost i praktičnost servisa kompanije Forza – jedinih online pozajmica u BiH, pa i ne čudi da se, u situacijama kada su suočeni sa nepredviđenim troškovima, u sve većem broju odlučuju da na ovaj način dopune svoj kućni budžet. Uz minimalnu...\nForza pozajmice sve popularnije u Gradiški\nBrojni stanovnici Gradiške prepoznali su pouzdanost i praktičnost servisa kompanije Forza – jedinih online pozajmica u BiH, pa i ne čudi da se, u situacijama kada su suočeni sa nepredviđenim troškovima, u sve većem broju odlučuju da na ovaj način dopune svoj kućni budžet. Uz...\nStrana 139 od 201...136137138139140141142...


OBILAZNICA OKO UŽICA Obezbeđeno 30 miliona evra - UžiceMedia\nNaslovna Privreda OBILAZNICA OKO UŽICA Obezbeđeno 30 miliona evra\nOBILAZNICA OKO UŽICA Obezbeđeno 30 miliona evra\nObilaznica oko Užica sve je izvesnija, potpisan je ugovor, za realizaciju obezbeđena neophodna sredstva u iznosu od oko 30 miliona evra. Potpisivanju ugovora prisustvovao Tomislav Momirović ministar saobraćaja, građevinarstva i infrastrukture sa saradnicima.\nObilaznica oko Užica, priča stara više godina, konačno je pred realizacijom, gradiće se nešto manje od pet kilometara, četiri mosta od kojih je najveći na Đetinji od 250 m, zahtevan za gradnju. Ugovor je potpisan, a obezbeđeno je blizu 30 miliona evra.\nObilaznica oko Užica – komercijalni ugovor o projektovanju i izvođenju radova potpisali Tomislav Momirović ministar saobraćaja, građevinarstva i infrastrukture, Zoran Drobnjak, v.d. direktora JP “Putevi Srbije” i Yang Bo, legalni zastupnik kompanije Power Constuction Corporation of China Limited, a skupu je prisustvovala užička gradonačelnica dr Jelena Raković Radivojević.\nU našoj novoj rubrici „Na zahtev čitalaca“ pogledajte i ostale tekstove UžiceMedia.\nO ovom poslu se već godinama priča, i padala su brojna obećanja, nema političke garniture koja je do sada bila na vlasti a da nije obećala gradnju obilaznice oko Užica. Koliko smo samo puta kao novinari u vreme kada je o ovome odlučivao Velimir Ilić obilazili mesto gde su zvanično počeli radovi na obilaznici. Godine su prolazile, a nije se dalje odmicalo.\nNavode se brojne prednosti za grad i stanovništo kada se obilaznica uradi, među njima su najznačajnije one ekološke i što bi se saobraćaj konačno izmestio iz centra grada i smanjila buka.\nPo panu obilaznica je 4,85 kilometra, od ovoga na gradnju mostova ide 450. Gradiće se jedan lučni most preko Đetinje, u dužini od 250 m, a na celoj deonici biće i oko 1,8 kilometara potpornih konstrukcija.\nUz isticanje da je za taj projekat država obezbedila skoro 30 miliona evra, užička gradonačenicia dr Jelena Raković Radivojević je rekla da su u pitanju „pripremni radovi, koji će trajati dva meseca, i da, za sada, ne zahtevaju veći obim angažovanja ljudstva i mehanizacije“.\nMinistar građevinarstva, saobraćaja i infrastrukture Tomislav Momirović ocenio je da će zahvaljujući Međudržavnom sporazumu sa Republikom Kinom i kompanijom koja izvodi radove na velikim projektima u Srbiji, ovaj višedecenijski problem Užičana biti rešen. Saradnja sa ovim kompanijama garantuje da ćemo projekat završiti u optimalnom roku, a mi očekujemo da radovi krenuti uskoro.\n– Radili smo na projektovanju ove obilaznice, znamo koliko je ona važna za Užice, koliko se dugo čeka, koliko je ona neophodna za ovaj grad, kako bi se pre svega smanjilo aerozagađenje i kako bi se otvorilo Užice za potpuno drugačiji urbanistički razvoj. Obilaznica će biti duga nešto manje od 5 km, imaće četiri mosta od kojih je najveći most na Đetinji koji će imati 250 m i izuzetno je zahtevna iz tehničkog ugla za gradnju.\nObilaznica oko Užica– obezbeđena sredstva\nGradonačelnica Užica dr Jelena Raković Radivojević je naglasila u obraćanju novinarima da konačno ostvaruje želja Užičana stara nekoliko decenija, i zahvalila ministru Tomislavu Momiroviću, Vladi Republike Srbije, predsedniku Aleksandru Vučiću, koji su omogućili generacijama Užičana odrastanje u mnogo zdravijoj životnoj sredini.\n– Sa ponosom ističem da je ovo zaista istorijski dan za naš grad i još jednom zahvaljujem svima koji su dali svoj doprinos da veoma brzo počnu radovi na ovom velikom i značajnom projektu. Naravno o dinamici radova i svim ostalim tehničkim detaljima tek ćemo govoriti, a ono što je važno u ovom momentu je činjenica da je ugovor potpisan i da su za njegovu realizaciju obezbeđena neophodna sredstva, u iznosu od gotovo 30 miliona evra.\nWu Shiguang, zamenik rukovodioca projekta i šef odeljenja za ugovore kineske kopmanije Power Constuction Corporation of China Limited izrazio je zahvalnost svima koji su pružili podršku i ukazali poverenje za realizaciju ovog projekta njegovoj kompaniji.\n– U ime kompanije daću sve od sebe da se projekat završi u roku uz visok kvalitet izvođenja radova. Prilikom izvođenja radova biće nam neophodna podrška svih vas kao i lokalnog stanovništva, za kojus e unapred zahvaljujemo. Nadamo se dobroj saradnji u obostranom interesu.\nKlizište u Koštici\nMinistar Momirović je obišao i klizište u Koštici, gde se u razgovoru sa meštanima uverio u hitnost rešavanja još jednog velikog uzičkog problema.\n– Nije baš čest slučaj da se republičke institucije mešaju u jedan lokalni problem kao što je klizište u naselju Koštica, ali je ovo klizište eskaliralo, preti da ugrozi i saobraćaj na regionalnom putu kao i problemi koje imaju ljudi koji žive tu. Iz budžeta je izdvojeno 110 miliona dinara , raspisujemo u narednih 7 dana javnu nabavku po hitnom postupku, cilj nam je da u narednih mesec do dva krenemo da izvodimo građevinske radove i da završimo sve za 150 dana kako bi obezbedli ljudima nesmetan život.\nGradonačelnica Užica dr Jelena Raković Radivojević podsetila je da je ovo klizište ugrožavalo vodovodnu mrežu, trafostanicu, stambene objekte i regionalni put Bajina Bašta – Užice.\n– Sa realizacijom ovog projekta ćemo uspeti da obezbedimo da svi ovi ljudi koji žive u Koštici, a čija je bezbednost ugrožena mogu mirno da spavaju posle gotovo 50 godina, koliko je klizište aktivno, – rekao je Momirović danas prilikom potpisivanja ugovora o izgradnji obilaznice oko Užica.\nI ovoga puta smo propratili najavu o gradnji obilaznice, a da li će biti urađena videćemo. Uglavnom, ugovorom je predviđen rok od od nekih 30 meseci za završetak radova.\nSporazum o izgradnji obilaznice oko Užica potpisan u novembru prošle godine\nO izgradnji obilaznice bilo je govora i u novembru prošle godine kada je potpisan sporazaum a tada je rečeno da bi izgradnja obilaznice oko Užica trebalo da bude gotova u prvoj polovini 2024. godine, a da se do 2025. godine očekuje završetak radova na tunelu ispod Kadinjače.\nSa potpisavanja sporazuma iz novembra 2021. godine (Foto: Iz arhive UžiceMedia)\nPrethodni tekstPOLJOPRIVREDNICIMA SUBVENCIJE Planirano 37 miliona\nSledeći tekstZORAN ĐINĐIĆ Atentat izvršen pred Vladom\nZARADE U JUNU Užičani na vrhu lestvice u Zlatiborskom okrugu


Do sada nepoznati detalji o Kebinom vanbračnom životu: Ćerka Ina ne želi da ga vidi (FOTO)\nTRAŽI RUPU U ZAKONU\nVerovatno vam je već poznata priča da folk pevač Dragan Kojić Keba ima i vanbračnu ćerku Inu koju je dobio iz veze sa Ljiljanom Jevremović. Upravo ta dama ovoga puta otkriva nepoznate detalje o folkeru.\nKeba je nedavno na pešačkom prelazu svojim autom udario devojku, a Ljiljana smatra da će se on izvući jer, kako kaže, ima običaj da probleme rešava uz pomoć novca.\n- Na Fejsbuku sam napisala da motre na lekare zbog toga što je devojčica odmah puštena na kućno lečenje, jer je Keba poznat kao neko ko voli da podmićuje doktore i preko veze završava određene stvari.\nTako je ginekologu koji je bio veštak na sudu kada sam tražila utvrđivanje očinstva nudio da peva za džabe na proslavi samo da on u papirima napiše da Ina nije njegova ćerka. Uvek ako želi naći će vezu bilo gde, takav je on - tvrdi Ljiljana\nIpak uplašila se da će Keba otići u zatvor i da joj zbog toga neće uplaćivati 300 evra mesečno uz pomoć kojih preživljava i izdržava porodicu.\nTAGOVI: Dragan Kojić KebaPevačLjiljana Jevremović


Davor Vujinović Archives - mojusk.ba\nOznaka: Davor Vujinović\nAdis Šehović i Davor Vujinović, pripadnici MUP -a KS, ubijeni su na današnji dan 26. oktobra 2018. godine. Ubjeni su u sukobu sa automafijom u sarajevskom naselju Alipašino Polje. Njihove ubice još nisu pronađene. Zbog ubistva je pod istragom više osoba, stoji u zajedničkoj izjavi Tužilaštva KS i MUP-a KS. Navode da je do sada u ovom predmetu poduzeto više od hiljadu radnji dokumentiranja i dokazivanja pa je tako saslušano i ispitano oko 300 osoba. Naređena su DNK, biološka, balistička, mehanoskopska i druga vještačenja, uključujući i zamolnice za međunarodnu pravnu pomoć zbog…\nBiHAdis Šehović, Davor Vujinović


U „Pinkijevoj“ školi održana manifestacija „Za oSMeh“ – Ozon Media\nSremska Mitrovica – Centar za ekonomsko unapređenje Roma u saradnji sa udruženjima građana „Solidarnost“ i „Dečji svet“ juče je realizovao manifestaciju namenjenu najmlađim učenicima Osnovne škole „Boško Palkovljević Pinki“ pod nazivom „Za oSMeh“.\nManifestacija je deo aktivnosti projekta „Jednakost u obrazovanju“ koji je finansijski podržala Kancelarija za ljudska i manjinska prava Vlade republike Srbije.\n„Cilj projekta je da uključimo što veći broj dece različitih nacionalnosti, kako bi bez obzira na socijalni status na adekvatan način pristupili obrazovanju. Svrha našeg projekta je stvaranje i obogaćivanje interkulturalne zajednice kroz različite aktivnosti predviđene ovim projektom“, rekla je Slađana Teodorović ispred Centar za ekonomsko unapređenje Roma.\nManifestaciju je podržao Grad Sremska Mitrovica, a samoj organizaciji dešavanja su se pridružili udruženje animatora Keti, i školice za intelektni razvoj deteta Brain o brain i Malac genijalac.\n„Pre svega uputio bih zahvalio i organizatorima manifestacije, ali i domaćinu – Osnovnoj školi „Boško Palkovljević Pinki“, vrlo je važno da deca kroz igru, pesmu, druženje i učenje osećaju dobro u školi, da shvate da postoji civilni sektor koji pomaže u unapređenju obrazovanja dece i da je škola ono što im je svakako neophodno u životu“. rekao je pre samog početka manifestacije načelnik Gradske uprave za obrazovanje Ilija Nedić.\nSiromaštvo i socijalna isključenost ostavlja velike posledice na decu i njihove porodice. Deca koja rastu u siromaštvu mnogo češće stupaju u brak pre 18 godine (u odnosu na bogatije porodice) i postaju roditelji nove siromašne dece. Deca su na ulici izložena riziku od nasilja, trgovine, ostaju bez zdravstvene i socijalne zaštite i isključena su iz obrazovanja. Rešavanje ovakvih problema zahteva saradnju svih u lokalnoj zajednici. Kroz Projekat „Jednakost u obrazovanju“ Centar za ekonomsko unapređenje Roma će pokrenuti inicijativu za promenu ovakvog stanja, osvešćivanjem zajednice putem različitih aktivnosti.\nPrepoznavanje i razumevanje problema jeste put ka stvaranju interkulturalne zajednice i rešavanju prepoznatih problema. Osim ove manifestacije projektom su predviđene posete školama, kako bi se deca koja izostaju iz škole na najbolji mogući način uputila da steknu kvalitetno obrazovanje. Takođe, ove godine Centar za ekonomsko unapređenje Roma je pomogao da se dvadesetoro dece romske nacionalnosti pripremi za zavšne ispite i upiše u željene srednje škole.\nCentar za ekonomsko unapređenje Roma (CEUR) je nevladina i neprofitna organizacija, osnovana 2011. godine radi ostvarivanja ciljeva u oblasti ekonomskog unapređenja Roma i Romkinja u društvu kroz razvoj kulturnog, socijalnog i drugog potencijala romske zajednice, u cilju stvaranja uslova za ravnopravno učešće u društvu.\nBroj poseta: 48905397


Studenti u Novom Sadu mogu u domove samo sa negativnim testom - Telegraf.rs\n17/09/20 | 09:42\nStudenti u Novom Sadu mogu u domove samo sa negativnim testom\nOd početka pandemije, u Studentskom centru su registrovana četiri slučaja koronavirusa\nUseljenje brucoša u novosadske studentske domove planirano je za početak oktobra, dok bi stariji studenti trebalo da se usele u drugoj polovini novembra.\nU svakom objektu je izdvojena po jedna soba za izolaciju studenata za koje se bude sumnjalo da imaju koronu, a kako za Dnevnik kaže direktor Studentskog centra Novi Sad Zoran Martinović, ukoliko bude potreban veći broj kreveta, prostora ima. U krajnjem slučaju moguće je odvojiti i cela krila.\n- Iskreno, nadam se da to neće biti nužno, ali smo spremni na sve scenarije - navodi Martinović.\nSlužba obezbeđenja koja kontroliše ulazak i izlazak iz domova će, zbog trenutne epidemiološke situacije, biti pojačana, a posete, veća okupljanja i prenoćište će biti zabranjeni.\n- Na ulazu u svaki studentski dom, gde se obavezno meri temperatura, imamo dezobarijere, dok je u hodnicima postavljeno više desetina posuda sa dezinfekcionim sredstvima. Obaveza korisnika i zaposlenih je da nose maske u svim zajedničkim prostorijama i hodnicima.\nNjih uglavnom nabavljaju sami, mada se, ukoliko su ih zaboravili, mogu poslužiti na ulazu u objekat - dodaje Martinović.\nNapominje da studenti koji primete simptome treba da se jave Zavodu za zdravstvenu zaštitu studenata gde će obiti obavljen pregled.\n- Ukoliko je nalaz pozitivan, ulazi u proceduru Zavoda, a mi smo u obavezi da mu pružimo smeštaj gde će biti sam. Postoji i mogućnost redovne dostave hrane onima koji su u izolaciji - objašnjava sagovornik.\nKako ističe, povratak studenata iz Republike Srpske, Crne Gore i unutrašnjosti Srbije je sledeća krizna tačka.\n- Jedan od predviđenih uslova za useljenje u domove je obavezan lekarski pregled koji sprovodi Zavod za zdravstvenu zaštitu studenata. Ove godine u ukupnu cenu, koja se nije menjala, uračunat je i serološki test. Praktično, to znači da se u domove useljavaju samo sa negativnim testom - kaže Martinović.\nO svim preventivnim merama, kaže, vodi se računa i u studentskim menzama, te je potrebno napraviti takav raspored da se poštuje distanca. Maske se nose sve vreme, osim tokom obedovanja.\nKako kaže, od početka pandemije, u Studentskom centru su registrovana četiri slučaja koronavirusa. Jedna studentkinja je u to vreme boravila kod kuće, dok je druga bila izolovana u sobi i"ponašala se vrlo disciplinovano".\nDva zaposlena Studentskog centra su prošla period izolacije. Trenutno, navodi, nema zaraženih.\nPorodica iz Ruskog Krstura našla leglo zmija u kući: "U sobama po 5, ne znamo gde su mama i tata"\nJovanović posle rekordnog broja obolelih: "Kritična situacija, mora nešto da se preduzme"\nBrnabić: Spremili smo sve za kovid propusnice, ali one nisu "magični metak", samo je jedan odgovor na sve\nĐorđe Balašević dobija muzej u Novom Sadu: Ovo su svi detalji


- Konačno smo saznali da odnosno potvrđeno je ono što smo mi sve vreme sumnjali da je i dalje vlasnik Goše Žos Trnava, pošto ima 40 odsto vlasništva u firmi Lisnart - rekao je Vujičić Tanjugu.\nŠtrajkački odbor traži za nastavak rada da se radnicima na ime zaostalih zarada odmah isplati između 60 i 100 hiljada dinara, a ostalo na 16 mesečnih rata, naveo je.\n- Država hoće da nam pomogne kada je reč o reporogramu duga, ali traže da prvo počnemo da radimo - istakao je Vujičić.\n- Naš cilj je da pomognemo radnicima kojima zarade duguje privatni vlasnik i mi to ne možemo da pokrijemo iz budžeta Republike Srbije. Dugovanja državi stavili smo na drugo mesto u odnosu na dugovanja zaposlenima - rekla je Brnabić i dodala da se trude da reše problem sa vlasnikom u vezi s poslovima koji bi doneli zaradu fabrici i zaposlenima.\n- Sve što država može da uradi je da pomogne fabrici da počne da radi i da isplaćuje zarade zaposlenima i da počne da vraća dugovanja državi - rekla je Brnabić.


Od danas dostupna mobilna aplikacija za čuvanje EU Digitalnih zelenih serifikata – Balkanekspresrb.rs\n09/12/2021 Off By BERB\nKancelarija IT i eUpravu Vlade Republike Srbije saopštila je da je građanima Srbije od danas dostupna mobilna aplikacija „Moj EU DZS“ za čuvanje Digitalnih zelenih sertifikata koji su EU kompatibilni.\nPostoji preporuka Evropske agencije za lekove, ali praksa je da svaka zemlja sama odlučuje koje vakcine prihvata, tako da savetujemo građane da se pre putovanja informišu na zvaničnim sajtovima zemlje u koje putuju ili na sajtu Ministarstva spoljnih poslova Vlade Republike Srbije.\nGrađani koji nemaju nalog na portalu eUprava, svoj Digitalni zeleni sertifikat koji je EU kompatibilan mogu da preuzmu i na preko 700 šaltera Pošte Srbije.\nGrađani koji koriste Android telefon, aplikaciju „Moj EU DZS“ mogu preuzeti na Google play prodavnici, besplatno ili kliknom OVDE.\nTakođe, aplikacija je dostupna i iOS korisnicima na App Store-u pod istim nazivom „Moj EU DZS“, ili klikom OVDE.\nKorisnici Huawei uređaja, aplikaciju mogu preuzeti pod istim nazivom ili na linku OVDE.\nKrivična prijava zbog fizičkog napada na vozače GSP-a\nVreme ženskog preduzetništva tek dolazi


Gradski zavod za javno zdravlje je 9. maja 2015. godine od 10 do 13 časova na Zemunskom keju pored restorana „Venecija“ povodom Međunarodnog dana fizičke aktivnosti sproveo promotivne aktivnosti, u saradnji sa Crvenim krstom Zemun, u sklopu kojih su građanima pružene informacije o značaju fizičke aktivnosti za njihovo zdravlje.\nČlanovi tima za koordinaciju skrininga Gradskog zavoda za javno zdravlje Beograd priključili su se manifestaciji „Zajedno do zdravlja“ koja je sprovedena 25. aprila u ul. Milorada Bondžulića na Dušanovcu u organizaciji Doma zdravlja „Voždovac“, udruženja pacijenata obolelih od raka debelog creva i jetre, udruženja „ILCO“ i gradske opštine Voždovac.\nAkcija je sprovedena kako bi se što efikasnije podigla svest građana o važnosti prevencije otkrivanja ranog stadijuma karcinoma i smanjenja broja novoobolelih i umrlih od malignih oboljenja.\nU saradnji sa Institutom za transfuziju krvi Srbije 28.04.2015. godine uspešno je realizovana akcija dobrovoljnog davanja krvi zaposlenih u Gradskom zavodu za javno zdravlje Beograd.\nAkciji su se odazvala 32 potencijalna davaoca, krv je dalo 30 davalaca od toga 16 žena.


Kursevi korejskog jezika za decu i škola korejskog jezika za decu\nKursevi korejskog Jezika za decu - Audio verzija\nSvi mališani koji iz bilo kog razloga imaju potrebu, a možda i želju da nauče ovaj izuzetno interesantan jezik to mogu da uspeju ukoliko upišu Dečiji kurs korejskog jezika, koji organizuje Akademija Oxford.\nBez obzira da li želite da Vaši mališani nauče jezik kojim govori samo mali broj ljudi u našoj zemlji i time im omogućite da jednog dana ređaju svoje poslovne uspehe prema tržištu Južne Koreje i tamošnjim uspešnim kompanijama ili jednostavno želite da savladaju neki novi jezik, to definitivno najbolje mogu da učine na kursu koji je prilagođen upravo njima.\nDodatne informacije o kursu korejskog za najmlađe\nNaravno da svaki roditelj želi da svome detetu pruži ono najbolje u svakom smislu, a na prvom mestu obrazovanje. A svi znamo da je čovek bogat onoliko koliko jezika govori. Pa zašto onda ne biste dali priliku svojim mališanima da nauče jezik koji zna vrlo mali procenat ljudi u svetu, a kojima on nije maternji ?\nKurs korejskog jezika za decu je namenjen mališanima školskog i predškolskog uzrasta i mogu ga pohađati sva deca koja imaju potrebu ili želju da se upoznaju sa ovim zanimljivim jezikom. Kroz igru, pesmu i različite interaktivne igre najmlađi kandidati Škole korejskog jezika Akademije Oxford će prilično lako savladati ovaj jezik.\nKao i za ostale kurseve korejskog jezika, tako i za ovaj važi pravilo da se nastava odvija u skladu sa pravilima CEFR - a, koja je u potpunosti prilagođena našim najmlađim polaznicima. Za početni nivo kursa nije potrebno nikakvo prethodno poznavanje jezika. Ukoliko, pak dete već ima određeno predznanje ovog jezika, trebalo bi da ga pokaže na inicijalnom testu provere, koji se sprovodi pismeno ili usmeno, a u skladu sa uzrastom polaznika. Prema rezultatima ispita, profesor predlaže koji nivo kursa korejskog jezika za decu bi Vaš mališan trebalo da polaže.\nSpisak gradova za kurs korejskog jezika za decu


Srna, Tanjug, FoNet, Blic online\nRatni član Predsedništva Bosne i Hercegovine Ejup Ganić, koji se u Srbiji tereti za ratne zločine, izašao je večeras iz londonskog pritvora nakon što je Viši sud u Londonu prihvatio kauciju od 300.000 funti.\nO validnosti zahteva Srbije 25. marta u Londonu\nSledeće ročište pred Višim sudom u Londonu zakazano je za 25. mart, kada će se raspravljati o validnosti zahteva Srbije za njegovim izručenjem.\nRanije je pojašnjeno da će Ganić, ukoliko bude pušten na privremenu slobodu, morati da ostane u Londonu najmanje do 14. aprila, kada bi bilo održano ročište na kome Srbija treba da izloži celi slučaj zbog kojeg traži izručenje. Srbija je Velikoj Britaniji uputila molbu, kao i dokumentaciju na osnovu koje bi Ganić trebalo da bude izručen Višem sudu u Beogradu, koji protiv njega vodi krivični postupak.\nDržavni sekretar Ministarstva pravde Srbije Slobodan Homen rekao je da Srbija raspolaže čvrstim dokazima o učešću Ganića u napadu na kolonu JNA u Sarajevu, 1992. godine.\nGanić, koji je 1. marta uhapšen u Londonu po zahtevu Srbije, tereti se za zločine u sarajevskoj Dobrovoljačkoj ulici, gde su 2. maja 1992. godine iz zasede ubijena 42 pripadnika JNA, dok je 73 ranjeno.\nMiliband: Hapšenje Ganića pravno pitanje\nMinistar inostranih poslova Velike Britanije Dejvid Miliband rekao je da je hapšenje Ganića pravosudno pitanje, koje se "ni na koji način ne dovodi u vezu s diplomatskim ili političkim stavom britanske vlade ili bilo kojim stavom Velike Britanije u vezi sa proteklim događajima na Zapadnom Balkanu".\nMiliband je u razgovoru sa predsedavajućim Predsedništva BiH Harisom Silajdžićem potvrdio da Velika Britanija "veoma ozbiljno shvata svoje obaveze prema stranim državljanima u pritvoru i da će i dalje nastaviti da obraća pažnju na zabrinutost koju o ovom pitanju izraze vlasti iz BiH", saopšteno je iz Forin ofisa.\nPrethodno je BiH, kako prenosi "Skaj njuz" zatražila izvinjenje od Velike Britanije zbog hapšenja Ganića. Silajdžić je rekao da je bio "šokiran" tvrdnjama Ganića da su mu odbijene pomoć konzulata, korišćenje telefona i pristup lekovima na tri dana. Silajdžić, koji bi trebalo da se u Londonu sastane i sa Ganićem, rekao je da je Miliband obećao da će istražiti ove prigovore.


22/02/2022 22/02/2022 oruzjeonline\t0 Komentara\tvojska republike Srbije, vojska Srbije\t1 min\nU Centru za obuku i usavršavanje podoficira „Narednik Milunka Savić“ u toku je obuka polaznika Osnovnog kursa za podoficire, 19. po redu koji se realizuje u ovom specijalizovanom centru Vojske Srbije.\nObuku prolaze profesionalni vojnici koji su prethodno uspešno završili Liderski kurs i svojim rezultatima u jedinici pokazali da su spremni za ovaj nivo usavršavanja. Oni će se tokom šest meseci, koliko Osnovni kurs za podoficire traje, osposobljavati za početne podoficirske dužnosti u jedinicama Vojske Srbije.\nU okviru prvog – zajedničkog modula, koji se sada realizuje polaznici se obučavaju za komandovanje odeljenjem, izvršavanje opštih taktičkih zadataka i izvođenje osnovne individualne i opštevojne obuke. Posebna pažnja se poklanja usvajanju znanja i veština neophodnih za uspešno komandovanje odeljenjima tokom izvođenja taktičkih radnji u borbenim dejstvima.\nPo završetku prvog modula buduće podoficire očekuje specijalistička obuka za dužnosti zamenika komandira odeljenja u okviru svog roda ili službe, a potom i tronedeljno stažiranje u jedinicama Vojske Srbije. Oni koji uspešno savladaju sve module biće unapređeni u čin vodnika i raspoređeni na odgovarajuće podoficirske dužnosti u jedinicama Vojske Srbije.


Besplatne advokatske usluge - 381 vesti\nBy RedakcijaPosted on October 2, 2019 December 23, 2020\nJedan od problema građana slabijeg imovinskog stanja je činjenica da ne mogu da plate advokatske usluge kada im je potreban pravni savet ili zastupnik pred sudom.\nSituacija će ubuduće biti bolja pošto je 1. oktobra počela primena Zakona o besplatnoj pravnoj pomoći. Za novi propis oni od kojih se pomoć očekuje su spremni, navode u Advokatskoj komori Vojvodine (AKV).\nPo rečima potpredsednice AKV-a Biljane Bjeletić, u Vojvodini se za te usluge već javilo 500 advokata i sve lokalne samouprave su pokrivene. U celoj Srbiji se prijavilo 9.000 advokata, piše “Dnevnik”.\nOsnovno pitanje je ko sve ima pravo na besplatne usluge i šta treba da radi kada mu one zatrebaju.\nU kategoriju mogućih klijenata spadaju svi korisnici socijalne pomoći i dečjeg dodatka. Tu su zatim lica koja su ostala bez novca baš zbog toga što su plaćala pravnu pomoć i došla u težak ekonomski položaj. Treću kategoriju čine lica iz osetljivih društvenih grupa. Tu spadaju invalidi, deca bez roditeljskog staranja, mladi punoletnici mlađi od 26 godina bez roditelja, žrtve nasilja u porodici te žrtve trovine ljudima i diskriminacije.\nPravo na besplatnu pravnu pomoć mogu ostvariti i osobe koje su na obaveznom lečenju u psihijatrijskim zdravstvenim ustanovama, kao i osobe protiv kojih se vodi postupak lišenja ili vraćanja poslovne sposobnosti.\nAzilanti, izbeglice i interno raseljena lica takođe imaju pravo na taj vid pravne pomoći, kao i odrasle i stare osobe smeštene u ustanove socijalne zaštite te prinudno iseljene i preseljene. Spisak zaključuju osobe koje u vanparničnom postupku dokazuju vreme i mesto rođenja.\n“Ukoliko nekome iz pomenutih kategorija zatreba pravni savet, može se obratiti direktno nekome do advokata ili lokalnoj samoupravi koja će dalje pomoći da dođu do advokata s liste”, objašnjava Biljana Bjelić.\nAdvokati Beograd i lokalne samouprave\nUkoliko nekome od lica koja imaju pravo na taj vid pomoći treba zastupanje pred sudom, onda je prva adresa lokalna samouprava pa tek onda advokat Beograd ili drugom gradu. Odnosno, u lokalnim administracijama biće službenika koji će pomagati ugroženima da dođu do advokata sa spiska.\nPropise koji regulišu pomenutu vrstu pomoći već imaju sve zemlje u okruženju, a Srbija je poslednja koja je donela zakon na tu temu. Da bi građane koji imaju pravo na taj vid pomoći edukovali o tome kako da je ostvare, po informacijama koje ima Advokatska komora Vojvodine, nadležni u Ministarstvu pravde pokrenuće kampanju. Na taj način će se ta novina predstaviti građanima i budućim korisnicima. To bi trebalo da olakša put do tog kod nas novog vida pomoći.\nBesplatna pravna pomoć finansiraće se novcem iz budžeta Republike Srbije i lokalnih samouprava te kroz donacije. U Ministarstvu pravde kažu da se uvodi i kontrola kvaliteta besplatne pravne pomoći, a opštine su u obavezi da formiraju službe za pružanje besplatne pravne pomoći.\nTag: advokatske usluge besplatno pravna pomoć sud ugroženi građani\nNext post: Staza od Beograda do Novog Sada


Doprinos Rusa turskom turizmu i BDP-u - 25.11.2015, Sputnik Srbija\nDoprinos Rusa turskom turizmu i BDP-u\nPrihod turističke grane Turske ocenjuje se na 96 milijardi dolara, što čini 12 odsto BDP-a zemlje (9,8 odsto više od svetskog proseka). 25.11.2015, Sputnik Srbija\n09:13 25.11.2015 (Osveženo: 09:34 25.11.2015)\n© Flickr / heydrienneBodrum, panorama\nPrihod turističke grane Turske ocenjuje se na 96 milijardi dolara, što čini 12 odsto BDP-a zemlje (9,8 odsto više od svetskog proseka).\nAnkara štiti teroriste jer ima finansijske interese od nafte ID\n25 Novembar 2015, 08:44\nPrema podacima Svetske turističke organizacije, 2014. godine je turska turistička industrija, u kojoj je zaposleno 9,4 odsto radno sposobnog stanovništva, ostvarila prihode u iznosu od 96 milijardi dolara. To čini 12 odsto BDP-a ove zemlje. Prema podacima Svetske banke, turski BDP iznosi 799,5 milijardi dolara.\nTakođe, 2014. godine Tursku je posetilo 37 miliona turista. Poređenja radi, u prvoj polovini prošle godine, na plažama ove zemlje se odmaralo milion i trista hiljada Rusa. Njihov neposredni doprinos turskom BDP se procenjuje na 4 milijarde dolara.


Evropski zvaničnici različito o Deklaraciji\nUsvajanje deklaracije o Srebrenici u parlamentu Srbije pozdravljeno je danas iz zvaničnog Brisela. Riječ je o teškom ali neophodnom koraku kojim se država suočava sa svojom nedavnom prošlošću, kažu u zajedničkom saopštenju visoka predstavnica Ketrin Ešton i komesar za proširenje Štefan File. U isto vrijeme, evropski parlamentarac Jelko Kacin, uz tvrdnju da je Srbija krenula pravim putem, na činjenicu da deklaracija ne govori o genocidu poručuje: djelimično suočavanje sa prošlošću ostavlja posao nedovršen.\nDanas poslijepodne su na usvajanje Deklaracije o Srebrenici od strane Narodne skupštine Srbije reagovali iz ureda visoke predstavnice Ketrin Ešton i komesara za proširenje, Štefana Filea. U zajedničkom saopštenju dvoje evropskih zvaničnika pozdravljaju usvajanje deklaracije, tvrdeći kako se radi o važnom koraku kojim se zemlja suočava sa vlastitom prošlošću, procesu koji jeste težak, ali neophodan za društvo u Srbiji.\nOvo nije važno samo za Srbiju, već je i ključ pomirenja za cijeli region, kaže se u saopštenju uz poziv da se uspješno dovrši saradnja sa Haškim sudom, pravdi privedu preostali bjegunci, kao i da se nastavi sa sudjenjima za ratne zločine pred domaćim sudovima.\nNešto drugačijeg tona je saopštenje koje potpisuje evropski parlamentarac Jelko Kacin, jedan od pokretača inicijative da januara 2009.godine Evropski parlament usvoji deklaraciju o srebreničkom geniocidu. On, naglašavajući da Srbija jeste krenula pravim putem, sa žaljenjem primjeti da je izostavljanje kvalifikacije genocida iz deklaracije nedovršena poruka.\nSlanje nedovršenih poruka nije evropska politika i preuzimanje odgovornosti za pomirenje koje Srbija i njeni gradjani zaslužuju i koje cijeli region već tako dugo očekuje, kaže Kacin. Da bi Deklaracija imala svoju istinsku svrhu i vrijednost, potrebno je da Srbija u potpunosti uvaži odluke Medunarodnog suda pravde i da se eksplicitno prizna da je u Srebrenici počinjen genocid, poručuje on, ukazujući da prepoznavanje zločina počinjenog u Srebrenici vodi pomirenju i uklanjanju svih stereotipa kolektivne krivnje, a prepreka na tom putu je činjenica da je Ratko Mladić još uvijek na slobodi.\nNedovršena poruka koju je Srbija Deklaracijom poslala, na žalost, nije u potpunosti doprinijela suočavanju sa prošlošću i promjeni atmosfere u regionu, uvjeren je Kacin, zabrinut zbog ovog, kako kaže, ne koraka naprijed, već u stranu i zabrinjavajuće spoznaje o trenutnom stanju političkog duha u Narodnoj skupštini Srbije i široj javnosti.


Za beogradsku gondolu milijarde, a za zlatiborsku ni dozvola - Ekonomija - Dnevni list Danas\nPočetna » Ekonomija » Za beogradsku gondolu milijarde, a za zlatiborsku ni dozvola\nPredsednik opštine Čajetina o duplim aršinima države\nIzgradanja gondole-žičare na Zlatiboru (Arhivska foto)\n„Državne institucije primenjuju dvostruke standarde, zasnovane na političkim odlukama i privilegijama, tako što za beogradsku gondolu iz državnog budžeta planiraju milijarde dinara, dok zlatiborska gondola, koju u potpunosti finansira ta opština, ne može da dobije ni građevinsku dozvolu“.\nTo je saopštio danas Milan Stamatović, predsednik opštine Čajetina i predsednik Inicijativnog odbora Zdrave Srbije. Pitajući državne organe „kako je moguće da za Čajetinu i Zlatibor važe posebna pravila“, Stamatović je u saopštenju ocenio da „sve poslove u zemlji kontroliše Aleksandar Vučić, koji godinama opstruiše i ne dozvoljava završetak gondole koja nije samo projekat Čajetine i njenog rukovodstva, već je projekat od nacionalnog interesa“.\n– Naprednjački režim i državne raspikuće očigledno pljačkaju narodne pare i pune privatne džepove. Predvideli su da će beogradska žičara, dužine jedan kilometar, koštati 15 miliona evra, bez dodatnih „vanrednih troškova“, dok je ukupna cena „Gold gondole“ na Zlatiboru, koja je devet puta duža, samo 13 miliona evra, dodao je Stamatović i istakao da to znači da „kilometar zlatiborske žičare košta 1,4 miliona, odnosno skoro 11 puta jeftinije od beogradske žičare“.\n– Za tu investiciju, koju lično vode Aleksandar Vučić, Siniša Mali i njihova svita, premijerka Brnabić, u republičkom budžetu nađe 1,2 milijarde dinara da finansira jednu lokalnu, odnosno beogradsku investiciju, što je duplo više nego što, za istu tu gondolu od jednog kilometra, izdvaja sam Beograd. Ministarka Mihajlović, za tren oka, pribavi sve potrebne dozvole, a dodatno se angažuju sva nadležna ministarstva, ministri, institucije i javna preduzeća da pokažu kako se nešto u Srbiji sa lakoćom gradi i brani, ocenio je Stamatović.\nOn je dodao da „Zlatiborci žele po svaku cenu da se domaćinski ponašaju i još više umanje troškove svoje najveće investicije, pa su po osnovu kredita odbrenih u komercijalnim bankama zaključili aneks ugovora o snižavanju kamatne stope, čime je opština Čajetina postigla uštedu od 43 miliona dinara“.\n6 reagovanja na “Za beogradsku gondolu milijarde, a za zlatiborsku ni dozvola”\n14. decembra 2017. u 19.25\nStamatovicu, prvo se osvaja uzicka republika .\n14. decembra 2017. u 21.43\nE po nekad se treba pokriti po usima Stamatovicu .\n14. decembra 2017. u 21.44\nStamatovicu samo je potrebno da postujes sistem i da dobijes dozvole kao i svi mi. Ti gradis na divlje i sutra kad neko nastrada budi spreman da odgovaras


Opel Adam 1.4 Ecotec Glam 100 KS\nAvon ZV3 195/50 R15\nNaslovna > Automobili > BMW > Serija 7 > Počela proizvodnja nove Serije 7\nViše snage i bolje performanse\nPočela proizvodnja nove Serije 7\nSa proizvodnih traka u Dingolfingu počela je proizvodnja redizajnirane BMW-ove limuzine...\nPrije tri i po godine kompanija je predstavila šestu generaciju svog popularnog modela, a sada je došlo vrijeme za njegov redizajn. U fabrici, u Dingolfingu ovaj automobil se izrađuje više od 40 godina i to od lansiranja prve generacija, do sada je iz ovog pogona izašla preko 1,9 miliona vozila. U toku prošle godine, preko 90% automobila iz ove fabrike je izvezeno na razna tržišta širom Evrope i svijeta.\nČini se da je kinezima naročito privlačna Serija 7, jer je samo tokom 2018. godine isporučeno 44% proizvedenih primjeraka na tržište Kine. Jedan o noviteta koji stiže u redizajniranoj "sedmici" je prvi BMW-ov plug-in hibrid koji čini benzinac sa 6 cilindara koji razvija 286 ks i elektro motor sa dodatnih 113 konjskih snaga.\nDatum objave: 12/03/2019


Jedinstveno ministarstvo odbrane neprihvatljivo za Republiku Srpsku, 20/8/02. - 2002-08-20\nMinistarstvo odbrane i nadležni organi Republike Srpske pridaju značajnu pažnju stavovima komandanta SFOR-a, generala Džona Silvestera, predstavljenim u pismu državnom Predsjedništvu, o potrebi stvaranja jedintvenog ministarstva odbrane kao glavnoj pretpostavci za ulazak Bosne i Hercegovine u Partnerstvo za mir. Izjavio je ovo danas ministar odbrane Republike Srpske, Slobodan Bilić, precizirajući da, još uvijek, nije definisan konačni stav zvaničnika Republike Srpske o prijedlozima generala Silvestera ali da je i dalje vrlo jasan odnos institucija ovog entiteta prema uslovima za prijem Bosne i Hercegovine u Partnerstvo za mir.\nStavovi svih institucija Republike Srpske po tom pitanju, su vrlo jasni. Naime, mi se zalažemo za državno dimenzioniranje odbrane na nivou Bosne i Hercegovine, u skladu sa postojećim ustavnim rješenjima. Dakle, u okviru Stalnog komiteta za vojna pitanja i njegovog sekretarijata i u skladu sa pozicijom Predsjedništva, odnosno, članova Predsjedništva BiH, koji su definisani, Ustavom Bosne i Hercegovine i Ustavom Republike Srpske.\nTo u suštini znači, ističe ministar odbrane Republike Srpske, Slobodan Bilić da zvaničnici ovog entiteta imaju negativno mišljenje o inicijativama za formiranje jedinstvenog ministarstva odbrane na nivou Bosne i Hercegovine.\nU ovom momentu, to praktično znači, da mi, po ovom pitanju, u Republici Srpskoj imamo jasne stavove a to je da ministarstvo odbrane, na nivou Bosne i Hercegovine, nije nešto što je za Republiku Srpsku prihvatljivo. Drugih zvaničnih reakcija na pismo generala Silvestera državnom Predsjedništvu, danas u Republici Srpskoj nije bilo ali je od ranije poznat stav čelnika ovog entiteta da je prihvatljivo pristupanje Bosne i Hercegovine Partnerstvu za mir ali bez stvaranja jedinstvene vojske i ministarstva odbrane na državnom nivou.


FINANSIRANJE ZDRAVSTVENE USLUGE ZA SVE DO KRAJA VANREDNOG STANJA – Kozarski Vjesnik – Radio televizija Prijedor\nHome / Vijesti / FINANSIRANJE ZDRAVSTVENE USLUGE ZA SVE DO KRAJA VANREDNOG STANJA\nFINANSIRANJE ZDRAVSTVENE USLUGE ZA SVE DO KRAJA VANREDNOG STANJA\nFond zdravstvenog osiguranja Republike Srpske nastavlja da za sve građane finansira zdravstvene usluge u javnim zdravstvenim ustanovama dok traje vanredno stanje u Srpskoj. To znači da su do tada svi građani zdravstveno osigurani i ne moraju da dolaze u poslovnice Fonda da ovjeravaju zdravstvene knjižice.\nPo ukidanju vanrednog stanja, Fond će usluge iz obaveznog zdravstvenog osiguranja pružati u punom kapacitetu, neposrednim kontaktom uz poštovanje higijensko-epidemioloških mjera.\nFinansiranje zdravstvene usluge i za osigurano i neosigurano stanovništvo, bez ovjeravanja zdravstvenih knjižica, Fond je uveo 13. marta prateći mjere i preporuke Vlade Republike Srpske s ciljem sprečavanja širenja virusa korona.\nIz Fonda napominju da se finansiranje zdravstvenih usluga odnosi na sve građane, kao i na one koji su ranije po osnovu nezaposlenosti bili prijavljeni za zdravstveno osiguranje, a još nisu regulisali svoj status.\n“Pozivamo građane, bez obzira na ublažavanje restriktivnih mjera, da se pridržavaju propisanih odluka uz obavezu odgovornog ponašanja, a sve s ciljem sprečavanja daljeg širenja virusa korona u zajednici”, navodi se u saopštenju Fonda.\nIz Fonda mole osiguranike da, ukoliko ne postoji prijeka potreba, ne dolaze u Fond, jer informacije o radu Fonda i pravima iz obaveznog zdravstvenog osiguranja mogu da dobiju od zaštitnika prava koji su imenovani u svim opštinama Srpske, čija su imena i prezimena i brojevi telefona objavljeni na internet stranici Fonda, dok za više informacija mogu pozvati zaštitnika prava 051/226-870.


„Mora da ide“! Pokrenuta nova akcija u Podgorici - 01.02.2020, Sputnik Srbija\n„Mora da ide“! Pokrenuta nova akcija u Podgorici\nOstavka Mila Đukanovića jedan je od glavnih zahteva protesta pod sloganom „Mora da ide“, koji je večeras održan u Podgorici. 01.02.2020, Sputnik Srbija\nsvet, vesti, protesti, region\n20:57 01.02.2020 (Osveženo: 03:56 26.08.2021)\n© Organizatori protesta/Inicijativa “MORA DA IDE”Protest pod sloganom „Mora da ide" večeras održan u Podgorici\n© Organizatori protesta/Inicijativa “MORA DA IDE”\nOstavka Mila Đukanovića jedan je od glavnih zahteva protesta pod sloganom „Mora da ide“, koji je večeras održan u Podgorici.\nNekoliko stotina građana se okupilo ispred zgrade Vrhovnog državnog tužilaštva, a Nikola Grdinić, jedan od organizatora protesta, rekao je da će protestni skupovi biti organizovani jednom nedeljno sve dok Đukanović ne ode sa vlasti.\n„Da bismo uopšte krenuli u preporod naše države, potrebno je da rešimo nekoliko ključnih problema, a zajednički sadržalac svih tih problema je personifikovan u liku samoproglašenog predsednika Crne Gore. Zato smo i pokrenuli kampanju ’#moradaide““, rekao je Grdinić za Sputnjik.\n„U našem slučaju imamo i deo koji treba zaustaviti u širenju štetnog uticaja. Pod ’štetnim delom‘ prvenstveno mislim na predsednika DPS-a i interesno društvo okupljeno oko njega. Očigledno je da su toga svesni i dojučerašnji glasači, simpatizeri i članovi DPS-a. Svako za sebe sigurno može navesti dovoljno razloga zašto sistem koji je kreiran oko čoveka koji je dokazano korumpiran, mora da ide u prošlost“, kaže Grdinić.\n© Organizatori Inicijative “MORA DA IDE”Nikola Grdinić, jedan od organizatora protesta Inicijative “MORA DA IDE”\nNikola Grdinić, jedan od organizatora protesta Inicijative “MORA DA IDE”\n© Organizatori Inicijative “MORA DA IDE”\nOn dodaje da reaguju na nepravdu i podele koje vlasti uporno serviraju.\n„Želimo da vidimo pomirenu Crnu Goru, želimo da pokažemo da vlast i sve institucije treba da budu servis građana, da vremenom dođemo do momenta kada ćemo u normalnim uslovima izabrati svoje predstavnike koji će biti dostojni funkcije koju treba da obavljaju.“\nPrema njegovim rečima, Đukanović neće otići samo zato što se traži njegova ostavka i šeta ulicama.\n„Njegov odlazak moramo izdejstvovati vršenjem konstantnog političkog i građanskog pritiska, poštujući Ustav i zakone Crne Gore, što on sâm ne čini“, zaključio je on.


Polovni Ponsse motori oglasi za prodaju - Srbija - Mascus Srbija\nNalazite se ovde: Mascus Srbija > Šumarska oprema > Rezervni delovi > Motori > Ponsse\nPolovna Ponsse motori na prodaju\nPregledaj oglase polovnih Ponsse motori oglasa na prodaju. Možete sortirati Ponsse motori oglase po ceni, godini proizvodnje ili državi. Koristite levu navigaciju da biste suzili pretragu ili pročitajte više ot Ponsse motori u odeljku Brendovi.\nUjedinjeno Kraljevstvo, DALBEATTIE (1E01D)\nUjedinjeno Kraljevstvo, DALBEATTIE ( 1E07E2 )\nUjedinjeno Kraljevstvo, DALBEATTIE (1E02A1)\nOvde je kompletna lista lista polovnih Ponsse motori za prodaju. Ako zelite da vidite neki oglas, kliknite na polje za potvrdu pored tog oglasa, dodajte ga u omiljene oglase ili ga uporedite sa nekim drugim oglasom. Ako zelite detaljniju pretragu, idite na vrh strane i koristite opciju “nova pretraga”.


Rusija se sprema da registruje još jednu vakcinu protiv korone - Sputnjik Srbija\n00:17 23 Januar 2021\n16:09 26.08.2020 (osveženo 23:56 26.08.2020) Preuzmite kraći link\nVakcina protiv virusa korone koju pravi naučni centar „Vektor“ može biti, takođe, uskoro registrovana, obavestila je predsednika Rusije Vladimira Putina potpredsednica Vlade Tatjana Golikova.\n„Mislim da će biti registrovana krajem septembra-početkom oktobra“, rekla je Golikova.\nKako je navela, ova vakcina je već dobila naziva „EpiVakKorona“. Dosadašnji rezultati testiranja su pokazali da nema nuspojava kod onih koji su vakcinisani.\nInače, testiranje vakcine koju pravi novosibirski naučni Institut za virusologiju i biotehnologiju „Vektor“ nalazi se u drugoj fazi.\nPotpredsednica Vlade je upoznala Putina da je već 27 država zainteresovano za kupovinu ruske vakcine protiv korone koju je napravio institut „Gamalej“. Među njima, su Belorusija, Brazil, Azerbejdžan, Venecuela itd. Već su određena tri industrijska pogona za njenu proizvodnju. Ona uskoro počinje treću fazu testiranja.


9. jul 2019. Predsednik Odbora za evropske integracije u razgovoru sa šefom Misije Saveta Evrope u Srbiji\nŠef Misije SE Flesenkemper upoznao je predsednika Čanka sa aktivnostima SE i EU, a koje su u vezi sa radom Narodne skupštine, posebno aktivnostima u vezi sa poglavljima 23 i 24, odnosno vladavinom prava, borbom protiv korupcije, slobodom medija, pitanjima nediskriminacije i drugo. On je naveo, da iako je glavni partner Vlada, težnja SE je da se u većoj meri u zajedničke aktivnosti uključe i parlamentarci.\nPredsednik Odbora za evropske integracije upoznao je šefa Misije SE sa delokrugom rada Odbora, kao i saradnjom sa Nacionalnim konventom o EU koji okuplja preko 700 organizacija civilnog društva, ocenivši ovu saradnju kao krajnje korisnu i važnu u procesu pristupanja Srbije EU.\nU razgovoru je bilo reči o ulozi Odbora u procesu ustavnih reformi i reformi pravosuđa, kao i naporima članova Odbora da parlamentarnom diplomatijom daju doprinos procesu pristupanja zemlje EU. Takođe, razmenjena su mišljenja o slobodi medija, bezbednosti novinara, obavezama preuzetim članstvom Srbije u SE, ali i borbi protiv govora mržnje kao sveprisutnog fenomena u svetu.\nŠef Misije SE u Srbiji je naveo da ova organizacija želi da pruži svoju podršku Narodnoj skupštini u različitim segmentima rada, a posebno u pogledu jačanja uloge radnih tela.